
Kas tai yra istorija. 


Kiekvienas iš jūsų galėtumėte papasakoti, ką prisi- 
menate iš savo gyvenimo, ką darėt, kai buvot dar visai 
maži, trejų-ketverių metų amžiaus. Gal atsimenat, kaip 
pirmą kartą buvote miestelyį, bažnyčioj, koks -buvo įū- 
sų įspūdis... O paskui, kai paaugote — kaip teko gany- 
ti žąsis, kiaules, karves, Ikokius šposus darydavote su 
savo draugais-piemenimis, kokias statėt iš velėnų tro- 
beles, kaip kepėte pelenuose roputes... Daug kas būtų 
pasakoti: O dar vėliau, kai jau buvote didesni, nemaža 
galėtumėt papasakoti ir apie tą laiką, kada pradėjote lan- 
kyti mokyklą: kaip atrodė iums pirmą kartą mokykla, 
mokytojai, įūsų naujieji draugai, apie ką kalbėjo moky- 
tojai, ar tas viskas įums patiko, ar ne... Jei reikėtų 
viską surašyti, ką jūs kalbėjote, reikėtų nemaža popie- 
riaus. 

Jūsų tėvai ir motinos taip pat galėtų papasakoti apie 
Savo gyvenimą, tik jų pasakojimas būtų daug platesnis, 
nei jūsų. Dar daugiau galėtų išpasakoti jūsų seneliai ir 
senelės, žinoma, įei dar tebėra gyvi. Ir kiekvienas žmo- 
gus gali apie sąvo gyvenimą daug ko papasakoti — vie- 
nas daugiau, kitas mažiau. Jūsų, jūsų tėvų ir senelių pa- 


 sakojimus apie savo gyvenimą, kas buvo su jais atsitikę, 
Ė galime pavadinti gyvenimo istorija (būtove). Gali- 


„ma papasakoti ir sužinoti ne tik apie atskirų žmonių gy- 

venimą, bet ir savo ikaimo, miestęlio, valsčiaus ir viso 
krašto praeitį. Tada mes turėsime savo kaimo, miestelio 
valsčiaus, viso krašto istoriją. Trumpai sakant, istori- 
ja, arba būtovė, yra mokslas apie praei- 
tų laikų gyvenimą, kuriame it veidrodyje pama- 
tome viską taip, kaip iš tikrujų buvo. Kiekviena tauta tu- 
ri savo istoriją. Mes esame lietuviai ir dėl to turirae moky- 
tis savo, Lietuvos, istorijos, žinoti, kaip gyveno mūsų se- 
neliai proseneliai, kokiu jie turėjo vargų, džiaugsmų. 
Be to, mes esame katalikai, priklausome katalikų Baž- 
nyčiai, todėl turime taip pat Žinoti savo Bažnyčios pra- 
eitį, 0 apie tai galime sužinoti iž Bažnyčios istorijos. 


Pirmosios Bažnyčios dienos. 


ŽMONIJOS PADĖTIS PRIEŠ KRISTAUS GIMIMĄ. 


Dievas, sutvėrės pirmuosius žmones, tuojau jiems 
apsireiškė, davė tikėjimą. Bet Kristaus laikais tas Die- 
vo apreikštasis tikėjimas užsiliko tik pas vienus žydus 
ir tai tik dėl to, kad Dievas nuolat žiūrėjo, kad žemėje me- 
pražūtų visai Jo apreikštoji tiesa. Kitos tautos iš lengvo 
beveik visai užmiršo išneštaii iš Rojaus tikėjimą. Pa- 
mažėl vietoj vieno Dievo atsirado daugybė dievų — di- 
desnių ir mažesnių. Ne tik kiekvienas kraštas, bet kiek- 
vienas miestas, miestelis, kaimas ir net atskiros šeimos 
turėjo savo dievukų. Kirstaus laikais beveik visą Žino- 
maji tada pasaulį buvo užkariavę rymiečiai. Jie paverg- 
toms tautoms liepė garbinti savus dievus, o patys priėmė 
pavergtyjų tautų dievus savo dievų tarpan. Tokiu būdu 
V. Kristaus laikais Rymo valstybėje buvo kelios dešimtys 

tūkstančių įvairių įvairiausių dievų. Be to, tas skaičius 
nuolat didėjo. Mat, buvo mokoma, kad kiekvienas Rymo 
ciesorius (imperatorius) po mirties pasidaro dievu. Tai- 
gi, mirusius ciesorius laikydavo dievais, statydavo jų gar- 
bei šventovių, atnašaudavo aukų. Galop priėjo prie to, 
kad pradėjo statyti šventovių gyviems ne tik ciesoriams, 
bet ir ių giminaičiams. Savo dievų pagonys mnemylėjo. 
Jie tik težinojo, Kad ių dievai rūstūs, galingi. O kad jie 
būtų geresni, nekenktų žmonėms, aukodavo aukų. Jų die- 
vai dalinosi į gerus ir blogus. Manyta, kad negeriems 
dievams galima įtikti blogais darbais. Buvo dievų palei- 
stuvių, girtuoklių, vagių ir pan. Kai kurie dievai buvo 
ypatingai žiaurūs: kad įie išklausytų, reikią žmogaus krau- 
jo, žmogaus gyvybės. Tokiems dievams degindavo mažų 
kūdikių arba belaisvių. Šviesesniems žmonėms toks ti- 
kėjimas atrodė juokingas, ir įie visai nustojo tikėjimo, pa- 
prasti žmonės ėmė iš jų pavyzdi. Apsivylę savo die- 
vais, žmonės maža tegalvojo apie būsimąjį (pomirtinį) 
gyvenimą ir todėl kiekvienas, kaip įmanydamas, sten- 
gėsi kuo linksmiausiai praleisti savo gyvenimą, o kad 
tam reikia turto — visokiais būdais stengėsi praturtėti. 
Dora buvo baisiausiai puolusi. Žmonių buvo dvejopų: lais- 
vų ir vergų. Vergų buvo 10 kartų daugiau, negu laisvųjų 
Vergais tapdavo dažniausiai karo belaisviai, kuriuos 
išdalydavo kareiviams, kurie būdavo jų visiškais šei- 
mininkais, galėdavo savo vergus parduoti, kankinti, 
užmušti be jokios atsakomybės: Sunku ir apsakyti, koks 
buvo vergų gyvenimas. Sunkiausius darbus turėjo 
dirbti geležiniais pančiais surakinti, kad nepabėgtų; pri- 
žiūrėtojai be jokio gailestingumo plakdavo baisiausiais 
bizūnais, jei įiems rodėsi, kad vergas tingi; maistas taip 
pat buvo labai blogas, naktimis suvarydavo į tamsius, 

drėgnus ir ankštus rūsius. Dėl savo ponų  smagumų 
vergai turėjo grumtis su plėšriaisiais žvėrimis, arba vie- 
nas su kitu, o jų ponai, žiūrėdami į tai, linksmai juokėsi. 
Arba štai pavyzdys iš anuometinio gyvenimo, kurs pa- 
rodo, kaip gyveno vergai. Vienas ponas labai mėgdavo 
smaguriauti. Jam kažin kas pasakė, kad žuvys, penė- 
tos Žmogiena, esančios labai gardžios. Jis tuojau liepė 
mesti žuvims kasdien po vieną vergą ir paskui su savo 
draugais pasigardžiuodamas valgė nupenėtas tuo būdu 
žuvis. Vienu žodžiu, gyvuliai buvo labiau prižiūrimi, la- 
biau mylimi, nei vergai. 

Stabmeldžių šeimoj irgi buvo ne geriau. Vyras bu- 
vo visiškas ponas, ir, ką padarė savo šeimoj, viskas bu- 
vo gera. Atsakomybės neturėjo jokios, niekas negalėjo 
iuo pasiskųsti. 

Visų aukščiausią valdžią visoj Rymo valstybėj tu 
rėjo ciesorius (imperatorius) Jo valdžia buvo taip pat 
neribota. 


ŽYDAI JĖZAUS KRISTAUS LAIKAIS. 


Iš visų tautų vieni tik žydai tais laikais laikė ti- 
Ikėjimą į vieną Dievą ir laukė seniai žadėtojo Išganytojo. 
Dievo siųsti pranašai nuolat kalbėjo apie Jį. Prieš Kri- 
staus gimimą žydai jau nebeteko laisvės ir pakliuvo į ry- 
miečių rankas, kurie žydų žemėje (Palestinoje) įvedė sa- 
vo tvarką, pastatė savo valdytoja, kuris vadinosi kara- 
lium, bet visos valdžios neturėjo. Tikybos ir iš dalies 
tautos reikalams tvarkyti buvo palikta Sinedrija, arba 
Aukščiausioji Taryba, kurioje buvo 70 narių, daugiausia 
fariziejų, prieš kuriuos, kaip mes žinome iš Šv. Istorijos, 
Jėzus Kristus kėlė balsą ir rodė ių veidmainiavimą. Pra- 
našavimus apie Išganytoją žydai suprato savaip. Jie la- 

bai laukė to laiko, kada Jis ateisiąs, bet manė, kad Jis 
būsiąs didelis galiūnas, išvaduosiąs iš rymiečių nagų, 
įkursias galingą žydų valstybę ir valdysiąs visą pasaulį. 


JĖZUS KRISTUS ĮSTEIGIA KATALIKŲ BAŽNYČIA. 


Galop atėjo ta valanda, kada Dievas įvykdė savo 
pažadus ir atsiuntė Žimonėms seniai lauktąjį Išganytoją. 
Tai buvo antrasis Švenč. Trejybės asmuo — Jėzus Kri- 
stus. Jėzus Kristus gimė menkame žydų miestelyje Bet- 
lieiuje, užaugo Nazarete. "Turėdamas trisdešimt metu 
pradėjo viešai mokyti žmones. Savo mokslą patvirtino 
daugybe stebuklų ir šventu gyvenimu. Žmonių minios 
į Ji itikėjo ir sekiojo paskui Jį. Tikinčiuosius Kristus su- 
telkė į vieną draugiją, kurią pavadino savo Bažnyčia. 
Be to, išsirinko dar dvylika vyrų, kuriuos pavadino apa- 
štalais.  Apaštalai visada vaikščiodavo drauge su Kri- 
stumi ir buvo ypatingai mokomi. 

Kristaus mokslas nepatiko žydų vyriausybei. Aukš- 
čiausioji Taryba nutarė Kristų sugauti ir nužudyti. Vie- 
nas iš Kristaus apaštalų — Judas — išdavė Jį už 30 si- 
dabrinių.  Pagautą Kristų Aukščiausioji Taryba nutarė 
nubausti mirtimi: Įbaugintas Rymo vietininkas Ponti- 
jus Pilotas Tarybos sprendimą patvirtino. Prieš pat žy- 
dų Velykas Jerozolimos mieste Jėzus Kristus buvo pri- 
kaltas prie kryžiaus ir numirė. Trečią dieną Kristus at- | 
sikėlė iš numirusių ir pasirodė mokiniams. Per 40 dienų 
rodydavos apaštalams, mokydavo juos ir stiprindavo jų 
tikėjimą. Prieš įžengdamas į dangų, vienam iš apašta- 
lų, šv. Petrui, pavedė savo aukščiausiąją Bažnyčios val- 
džią, sakydamas: „Tu esi uola, ir ant tos uolos pastaty- 
siu Bažnyčią mano, 0 pragaro vartai nenugalės ios“, 
“ „Ganyk aveles mano“. 


a 


Šv. Petras, apaštalas. 


gė 


Išsiuntė apaštalus mokyti žmones, tardamas: „Eida- 
mi per visą pasaulį skelbkite Evangeliją visiems sutvė- 
rimams. Kas įtikės ir bus pakrikštytas, bus išgany- 
tas, kas neįtikės, bus pasmerktas“. 

Prižadėjęs atsiųsti Šv. Dvasią, Kristus apaštalų aki- 
vaizdoį įžengė į dangų. Po Jėzaus dangun įžengimo 
apaštalai per dešimt dienų pasninkavo ir meldėsi, lauk- 
dami ateinant Šv. Dvasios: Per žydų Sekmines, - kada 
susirinko Jerozolimon iš viso krašto žydai, pasigirdo 
kažin koks ūžimas, pasirodė ugnies liežuviai, nusileido 
ant apaštalų, ir įie pasijuto esą pripildyti Šv. Dvasios. 


Apaštalų darbai. 
KRIKŠČIONYBĖ ŽYDŲ ŽEMĖJ. 


Po Šv. Dvasios atsiuntimo šv. Petras tuojau išėjo iš 
namų ir pradėio susirinkusiems. pasakoti apie Jėzų Kri- 
stų, Jo gyvenimą, darbus, mokslą, ragino visus daryti at- 
gailą ir įtikėti į Kristų. Šv. Petrui pasakojant kiekyie- 
nas girdėjo jį kalbant savo kalba. Nustebinti tokiu ste- 
buklu ir drasiu, patraukiančiu apsakinėjimu trys tūkstan- 
čiai žydų itikėio į Kristų, pasikrikštydino ir tuo padarė 
pradžią Katalikų Bažnyčiai; greitu laiku krikščionių skai- 
čius Jerozolimoj pasiekė aštuonis tūkstančius. Tai bu- 
vo pirmoji krikščionių parapija. Valdė ią šv. Petras, ki- 
tų apaštalų padedamas. Visi krikščionys gyveno kaip 
viena didelė šeima.  Turtingesnieji parduodavo savo 
turtus ir atiduodavo pinigus apaštalams, kurie rūpinosi 
visais reikalais. Ilgainiui tų reikalų atsirado dar daugiau 
ir todėl apaštalai išsirinko sau iš krikščionių tarpo sep- 
tynis vyrus, kuriuos pavadino dijakonais.  Dijakonams 


pavedė rūpintis našlių ir našlaičių reikalais ir prižiūrė- 

ti bendrą krikščionių turtą.  Atliekamu laiku dijakonai 
gelbėdavo apaštalams skelbti Evangeliją ir tarnauda- 
vo jiems šventąsias pareigas atliekant. Vienas iš dijako- 
nų buvo pirmasis kankinys šv. Steponas, kurį žydai už- 
mušė akmenimis. 


Š. Steponas. 


Pradžioje krikščionys aiškiai nuo žydų nesiskyrė. 
Šeštadieniais apaštalai su mokiniais eidavo melstis į Žy- 

dų maldos namus ir į Jerozolimos bažnyčią. Be to, iie 
dar atskirai rinkdavosi kurio nors apaštalo  mamuose 
„duonos laužyti“, t. y., šv. Mišių klausyti ir priimti kitų 
sakramentų. Ir patys pirmieji krikščionys buvo tik at- 
sivertę Žydai ir prozelitai  (prozelitais buvo vadinami 
stabmeldžiai, priėmę Mozės tikėjimą). Patys apaštalai 
pradžioje abejojo, ar galima priimti krikščionių tarpan 
tuos, kurie dar nėra priėmę Mozės įstatymo. Susirinkę 
Jerozolimon apaštalai, Bažnyčios Galvai, šv. Petrul, pir- 
mininkaujant, nusprendė, kad Senasis Įstatymas netu- 
ri krikščionių varžyti ir kad stabmeldžiai gali būti lais- 
vai priimami Bažnyčion visai nepažinę Mozės įstatymų. 
Tai buvo pirmasis Bažnyčios susirinkimas (50 met.). 
Nuo to laiko daugybė stabmeldžių dėjosi prie Bažny- 
čios. 

Žydų dvasinė vyriausybė nekentė Kristaus Taio 
pat neapkentė ir Kristaus mokinių. Matydama, kad Kri- 
staus mokslas smarkiai plinta žydų tarpe, Aukščiausioji 
Taryba ėmė persekioti krikščionis, nužudė šv. Steponą 
ir abudu Jokūbu apaštalu. Buvo suėmę ir ketino nu- 
žudyti šv. Petrą, bet Viešpaties angelas išvedė jį iš ka- 
lėjimo.  Apaštalams teko kraustytis kitur skelbti Evamn-- 
gelijos. Neilgai trukus žydai, netekę kantrybės, sukilo 
prieš rymiečius, kurie juos greitai nugalėjo, sugriovė 
Jerozolimos miestą ir bažnyčią, o daugybę žydų nugala- 
bijo; likusius išblaškė po visą Rymo valstybę ir -uždrau- 
dė jiems gyventi savo žemėį — Palestinoj, 


KRIKŠČIONYBĖS PLITIMAS STABMELDŽIŲ TARPE. 

Žydų išvaryti apaštalai iš Palestinos iškeliavo ir iš- 
siskirstė po visus Rymo valstybės kraštus, visur skelb- 
dami Kristaus mokslą. Nuo pat pradžios apaštalams ge- 
rai sekėsi. Labiausiai patiko Kristaus mokslas vergams 


ir beturčiams dėl to, kad jie buvo laikomi tokiais pat žmo- 
nėmis, kaip ir kiti, už juos taip pat kentėjo Jėzus Kri- 
stus, neatstūmė jų nuo savęs ir po mirties žadėjo tokį pat 
atlyginimą, kaip ir kitiems. Pasikrikštydino  memažas 
Skaičius ponų ir šiaip Šviesesnių žmonių, kuriems negalė- 
jo patikti dėl savo tuštumo ir kvailumo stabmeldžių mo- 
kslas. Be to, visi matė, kad apaštalai dirba, ne dėl pelno, 
bet iš įsitikinimo, savo žodžius patvirtina dažnais ste- 
buklais ir todėl krikščionių skaičius greitai ir nuolat augo. 
Visur buvo galima rasti krikščionių — ir ciesoriaus rū- 
muose, ir ponų, ir vergų tarpe. 


KRIKŠČIONIŲ PERSEKIOJIMAI. 


Tačiau atsirado daug tokių žmonių, kuriems nepa- 
tiko Kristaus mokslas. Tat buvo ciesorius, ištvirkę po- 
nai, stabmeldžių kunigai ir žydai: Dėl ko gi įie nekentė 
krikščionybės? Nagi pažiūrėkime... 

Ciesorius buvo laikomas aukščiausiu stabmeldžių 
kunigu. Jis laikė save valdovu ne tik kūnų, bet ir žmo- 
nių sielų, vienu žodžiu, beveik dievu. Krikščionys laikė 
Aį tokiu pat Žmogumi, kaip ir kitus, su tuo tik skirtumu, 
kad Dievas įam davė valdžią ant žemės ir todėl šie pri- 
valą žemiškuose dalykuose io klausyti. Gi tikybos da- 
lykuose ciesorius neturįs ant jų jokios valdžios. Dėl to 
jie atsisakydavo garbinti stabmeldžių dievus, kuriuos 
įsakydavo garbinti ciesorius, neidavo į jų bažnyčias ir 
nesimelsdavo ten už ciesorių. Dėl tų priežasčių krikš- 
čionys buvo laikomi maištininkais, kurie eina prieš cie- 
sorių. 

Ištvirkusiems, išlepintiems ponams krikščionių tikė- 
jimas netiko dėl to, kad pas krikščionis visi buvo: lai- 
komi lygiais, broliais. Ponai net negalėjo suprasti, kaip 

galima laikyti broliu kokį nors dvokianti, nuutėiusį, vos 
ant kojų besilaikanti vergą. Jiems tai atrodė negalima, 
vis tiek, kaip mums kas lieptų glamonėti ir bučiuoti kokį 
nors nusususi, biaurų valkatą šunį Be to, krikščionių 
mokslas reikalavo iš jų doro gyvenimo: atsisakyti nuo 
paleistuvavimo, apsirijimo, suvaržyti savo kūno geidu- 
lius. To visko jiems buvo per daug, ir todėl jie tokio mokslo 
negalėjo pakęsti. Nepakentė taip pat ir to mokslo pa- 
sekėjų — krikščioniu, kurie savo skaisčiu, šventu gyve- 
nimu lyg badė akis, įudino jau beveik visai numirusia 
jų sąžinę ir, aiškus dalykas, iie buvo pasiryžę, kur tik 
galima, jiems kenkti. 

Stabmeldžių kunigai nekentė krikščionių dėl to, kad 
bijojo nustoti pelno. Jie žinojo, jei krikščionys paims 
viršų, stabmeldžių bažnyčios liks tuščios, ir tada jiems 
bus riestai. 

Žydai nekentė Kristaus ir, aiškus dalykas, nemylėjo 
ir jo mokinių už tai, kad šie patys atsiskyrė nuo Mozės | 
tikybos ir dar kitus ragino atsiskirti ir priimti krikščio- 
nybę. Rymo valstybėi kiekvienas gyventojas turėjo eit 
į šventyklas, ten garbinti dievus ir deginti jiems aukų. 
Tik vieni žydai išsirūpino sau leidimą melstis skyrium. 
Pradžioj vyresnybė laikė krikščionis žydų atskala ir 
nekliudė jiems daryti susirinkimų įr melstis. Bet Žy- 
dai pasiskubino išaiškinti, kad krikščionys nieko bendra 
su jais neturi ir esą biaurūs žmonės. Krikščionių prie- 
šai pramanė apie krikščionis daug nebūtų ir negirdėtų 
dalykų: Kalbėjo, kad krikščionys susirinkę naktimis pa- 
leistuvaują, valgą mažus kūdikius, garbiną asilo galvą 
ir t.t. Atsitikdavo kartais kokių nelaimių. Beregint krikš- 
čionių priešai skleisdavo gandus, kad užrūstinti dievai 
baudžią už krikščionių nedorus darbus. 


Lee (lao 


Kruviniems krikščionių persekiojimams pradžią pa- 
darė ciesorius Neronas. Buvo taip; Neronas labai mėg- 
davo rašyti eiles ir dainuoti. Vieną kartą jis skundėsi 
savo draugams, kad nematęs dar gero gaisro ir todėl ne- 
galįs tinkamai io nei aprašyti, nei apdainuoti. Kažin kas 
iš jo draugų patarė uždegti Rymą. Tas pasiūlymas Ne- 
ronui patiko: jis liepė uždegti miestą ir, žiūrėdamas į 
gaisrą, dainavo ir skambino. Žmonės, išgirdę, ką pada- 
rė ciesorius, ėmė labai pykti ir nerimauti. Kad nukreip- 
tų įtarimą kkiton pusėn,  dvarionys paleido gandus, kad 
miestą uždegęs ne ciesorius, bet ištvirkėliai kirkščionys, 
kurie iau seniai neapkenčią Rymo valstybės ir miesto 
ir stengiasi, kaip įmanydami, pakenkti. Tuojau buvo su- 
imta daugybė krikščionių ir pradėta juos žudyti: Tai 
buvo pradžia krikščionių persekiojimų, kurie beveik be 
pertrūkio tęsėsi apie 300 metų. Sunku ir aprašyti tas 
žudynes. Krikščionis plakdavo, virdavo, kepdavo, už- 
piudydavo šunimis, atiduodavo sudraskyti plėšriems žvė- 
rims, prikaldavo prie kryžiaus, apvyniodavo šiaudais ir, 
apipylę derva (smala), uždegdavo ir pan. 

Kartais tie persekiojimai kiek nurimdavo, bet, ku- 
riam ciesoriui įsakius, vėl smarkiai prasidėdavo. Dides- 
nių krikščionių persekiojimų buvo 10. Nežiūrint smarkių 
ir Kruvinų persekiojimų, krikščionių skaičius ne mažėjo, 
bet nuolat didėjo. Labai dažnai atsitikdavo stebuklų. 
Kankintojai nieko negalėdavo kankiniui padaryti nei ug- 
nimi, nei geležimi. Tokie stebuklai stiprindavo kkrikščio- 
nių tikėjimą ir patraukdavo daugybę stabmeldžių. 

Persekiojimų laikais krikščionys  megalėio viešai 
melstis ir daryti susirinkimus. Reikėjo ieškoti kitokios 
išeities. Taigi, buvo iškasami žemėje urvai, vad- kata- 
kombos- Katakombose krikščionys laidojo savo numirė- 


paea Lakis, 


lius ir kankinius. Ant kankinių grabų buvo laikomos Mi- 
šios. Katakombos lig šiol užsiliko Ryme ir galima jas ten ' 
pamatyti. 


KRIKŠČIONYBĖS LAIMĖJIMAS. 


Nežiūrint smarkių ir skaudžių persekiojimų, krikš- 
čionių skaičius nuolat augo. Beveik pusė Rymo valsty- 
bės gyventojų virto krikščionimis. Vienas iš ciesoriu, 
vardu Dioklecijonas, norėdamas sustiprinti valstybę, pa- 
dalijo ią į 4 dalis ir kiekvieną dalį pavedė atskiram val- 
dytojui. Išėjo atbulai — valstybė ne sustiprėjo, bet nu- 
silpnėjo, nes valdytojai pradėjo savo tarpe peštis, kiek- 
vienas norėdamas būti didesnis. Be- 
kariaudami jie išsižudė ir beliko tik 
du valdytojai: Konstantinas, kuris 
buvo palankus krikščionims, ir Mak- 
sencijus, laikąs stabmeldžių pusę. 
Konstantinui pasisekė laimėti, ir jis 
liko pats vienas visos Rymo val- 
stybės valdytoju. 

(Pasakoja, kad prieš mūšį su 
Maksencijum Konstantinas pamatė 
danguje kryžių su raidėmis „IHS“ 
(su šituo ženklu, t. y., nugalėsi). Tuo- 
jau jis liepęs visai savo  kariuome- 
nei prisisiūti ant vėliavų kryžiaus 
ženklus. ir nugalėjo Maksencijų). 


t 
Konstantinas Didysis., 


313 metais Konstantinas išleido Milane įstatymą, ku- 
riuo pripažistama krikščionims teisė laisvai išpažinti savo 

„tikėjimą. Tas įstatymas vadin. Milano ediktu. Vadinas, 
po ilgų persekiojimų ir vargų krikščionys galėjo laisvai at- 
sikvėpti ir garbinti savo Išganytoją nė kieno nekliudomi- 
Daug teko iškęsti krikščionims, iki susilaukė Milano edik- 
to. Visi apaštalai, šv. Joną išskiriant, buvo nukankinti, 
tūkstančių tūkstančiai krikščionių padėjo savo galvas už 
Kristų, bet vis dėlto krikščionys nugalėjo be įokio karo. 


TOLIMESNI BAŽNYČIOS DARBAI. 


Kiekvienas žmogus savo gyvenime turi daug malc- 
nių, linksmų valandų, bet dažnai esti ir labai nesmagių, 
nemalonių valandų. Įsižiūrėkit nors į savo tėvelius. Ka- 
da pavasarį viską pavyksta laiku įsėti, ir laukai gražiai 
žaliuoja, kada rudenį laimingai nuvokia laukus, arba ka- 
da pagiria jus mokytojas — tada tėveliai linksmi, paten- 
kinti, maloniai su jumis šnekasi, bet kada padvesia ark- 
lys ar karvė, kada mato, kaip laukuose nuo lietaus pūva 
šienas, kada skundžiasi mokytojas, kad tinginiaujate — 
tada tėveliai nuliūdę, mažai kalba, nesmagu jiems, Ir jūs, 
nors esate vaikai, taip pat turite savo džiaugsmų ir nuliū- 
dimų. Patys juk žinote, kaip linksma, kad tėveliai už ką 
nors pagiria, kad pasiūdina naujus drabužius, bet, kada 
gaunate barti ar nemokate pamokų, juk nemalonu..: Ar 
ne tiesa? 

Panašiai ir su Bažnyčia. Ji taip pat turėjo džiaugs- 
mų ir nuliūdimų- Milano ediktu buvo pripažinta krikščio- 
nims laisvė tvarkyti savo reikalus ir išpažinti savo tikėji- 
mą visoj Rymo valstybėj. 

Bet apaštalų įpėdiniai popiežiai ir vyskupai varė to- 
liau apaštalų darbą, skelbdami Kristaus mokslą ir už 


as 


Rymo valstybės sienų. X šimtmečiui baigiantis jau be- 
veik visos Europos tautos pasikrikštydino. 


NAUJI KRIKŠČIONYS IR JŲ AUKLĖJIMAS. 


Konstantino didžiojo įpėdiniai visai uždraudė stab- 
meldžių tikėjimą ir uždarė jų šventyklas. Bažnyčios 
narių skaičius labai padidėjo, bet iš to kilo daug negeru- 
mų. Iki tam laikui krikščionimis būdavo tiktai tie Žmo- 
nės, kurie pamilo Kristų, pamėgo jo mokslą ir norėjo pa- 
gal iį gyventi; po stabmeldystės uždraudimo daug prie 
Bažnyčios prisidėjo tokių, kurie krikštydinos vien tik 
dėl to, kad buvo įsakyta. Nedaug iš jų buvo naudos, 
bet užtat daug vargo. Su Kristaus mokslu šie buvo su- 
sipažinę menkai ir io visai nemanė laikytis. Savo elgė- 
Siu jie labai dažnai ardė Bažnyčios vienybę ir papročius. 


Daug reikėjo padirbėti, kol Bažnyčia padarė, iei ne 
Juos, tai bent ių vaikų vaikus geresniais žmonėmis ir 
krikščionimis, 

Gavusi teises Rymo valstybėje Bažnyčia nenurimo. 
Vykdydama Kristaus pasakytus žodžius, uoliai platino 
krikščionybę užklydusiose Europos puslaukinėse tautose. 
Tas darbas vyko gerai. Viena po Ikitos tos tautos ar 
pačios, ar savo vadų spiriamos krikštydinosi. Tačiau 1r 
su tais krikščionimis teko nemaža pavargti. Naujai pa- 
sikrikštydinusios tautos buvo labai žiaurios, turėjo labai 
žiaurių ir biaurių papročių. Ypatingai buvo priešingi 
Kristaus mokslui du: verguvė ir kruvinas kerštas. Kas 
tokie vergai ir koks buvo jų gyvenimas, jau aprašyta 
šios knygelės pradžioj (žiūr.: „Žmonijos padėtis prieš 
Kristaus gimimą). Kaip buvo prieš Kristaus gimimą, ne- 


"Trumpa Bažnyčios istorija, 2, 

daug kas tepasikeitė po krikščionybės įvedimo. Tiesa, ko? 
krikščionys buvo persekiojami ir prie krikščionių dėjo- 
si tik tokie žmonės, kuriems rūpėjo Kristus ir Jo moks- 
las — daugelis paleido savo vergus iš vergijos, arba, 
jei ir nepaleido, tai žiūrėjo į įuos ir elgėsi su jais ne kaip 
su vergais, bet kaip su savo vaikais. Kas kita buvo 
vėliau, kada Rymo valstybėi buvo panaikintas stabmel- 
džių tikėjimas ir daugeliui zenoromis teko pasikrikšty- 
dinti, visai arba labai mažai galvojant apie Kristų ir ne- 
turint jokio noro vykdyti Jo mokslą. Be to, vienu kar- 
tu pasikrikštydavo ištisos tautos, pas kurias buvo labai 
daug vergų. Įsakyti iš karto paleisti vergus nebuvo ga- 
lima, nes būtų panašu į tai, jei šiandien kas nors pasa- 
kytų ūkininkams, kad, norint būti geru kataliku, reikia 
išleisti visus gyvulius ir daugiau jų nebelaikyti. Todėl 
Bažnyčia čio kitu keliu: pradžioj stengėsi išmokyti žiū- 
rėti į vergus ne kaip į gyvulius, o paskui, kada jau šis tiks- 
las buvo pasiektas, buvo galima pradėti rūpintis vergų 
paleidimu, kas, laikui bėgant, buvo padaryta. Tačiau 
tam darbui reikėjo labai daug laiko. Kad ponai Savo ver- 
gų perdaug neskriaustų, Bažnyčia nuolat rūpinosi ių gy- 
venimu: visi vergai buvo vyskupų globoj ir buvo vadi- 
nami „Dievo šeimyna“; jei vergas kuo nors ponui nusi- 
kalsdavo ir tas norėdavo jį nubausti, o vergas, besislap- 
stydamas nuo jo rūstybės, įbėgdavo bažnyčion — ponas 
nieko nebegalėjo jam daryti ir turėjo dovanoti. 


Taip pat nemaža teko Bažnyčiai pavargti, iki pa- 
vyko išnaikinti kitą biaurią stabmeldžių liekaną — kru- 
viną kerštą Už kiekvieną dalyką stabmeldžiai. stengė- 
si atkeršyti; kas nenorėjo ar nemokėjo keršyti, buvo lai- 
komas ne vyru, bet niekam netinkančiu, ištižusiu Žmo- 
gum, su kuriuo niekas nė kalbėti nenorėjo. Tas papro- 

tys pasiliko ir tada, kai stabmeldžiai pasikrikštydino. 
Pradžioj buvo mokoma, kad taip daryti negalima, nes 
priešinga Kristaus mokslui, tačiau žodžiai negelbėjo. Ta- 
da pradėtos steigti taip vad. „Ramumo sąjungos“, kurių 
nariai duodavo priesaiką nevartoti prieš savo skriaudi- 
kus ginklų, o kitokiu būdu ieškoti teisybės. Bet ką pada- 
rysi, kad dažnai paprotys biauresnis už prigimtį. Visi su= 
pranta, kad keršyti negera, su mielu noru prisiekia nebe- 
keršyti, bet pamačius skriaudika viskas užmirštama: 
pati ranka tveria ginklą ir duria. Nedaug atsirasdavo 
tokios stiprios valios žmonių, kurie, pasitaikius progai, 
galėdavo susilaikyti nekeršiję, ir todėl su „Ramumo są- 
jungų“ pagalba kruvino keršto dar nebuvo galima išnai- 
kinti. Reikėjo ieškoti kitokių kelių. Tada buvo uždrau- 
sta pasirodyti su ginklais tomis dienomis, kurios yra pa- 
švęstos Kristaus kentėjimams- Tokiu būdu, nuo trečia- 
dienio vakaro iki pirmadienio ryto niekas negalėjo pa- 
sirodyti ginkluotas. Ilgainiui "buvo uždrausta nešioti 
ginklus nuo I-jo advento sekmadienio ligi Trijų Karalių 
ir nuo užgavėnių ligi atvelykio. 


VIENUOLYNAI. 


Daug pagelbėjo Bažnyčiai savo darbais ir pavyz- 
džiais vienuoliai. Beveik nuo pat pirmujų krikščiony- 
bės dienų atsirasdavo žmonių, kurie matė, kad bendra- 
vimas su Žmonėmis kliudo tinkamai tarnauti Dievui. No- 
rėdami tapti geresniais, tobulesniais, jie išdalindavo sa- 
vo turtus pavargėliams, 0 patys gyvendavo pasišventę 


“tik Dievui. Pradžioj iie gyveno kartu st visais, bet vė- 
| liau, kada prisidėjo daug tokių krikščionių, kurie buvo 


neverti to vardo ir kurie savo nedoru elgesiu piktino yi- 

sus — dievobaimingieji pasitraukė iš Žmonių tarpo ir ieš- 
ikojo ramumo ten, kur nebuvo Žmonių. Tokiu būdu atsi- 
rado pirmieji vienuolynai. 


—) 


Šv. Benediktas (480 — 543). Benediktinų Ordeno įsteigėjas, 

Dažnai keletas vienuolių susispiesdavo krūvon ir gy- 
vendavo drauge, išsirinkę sau viršininku vieną iš šven- 
tesnių, labai pasižymėjusių vienuolių. Daugiausia pirmu- 
jų vienuolių buvo Egipte: Šv. Bazilius, keliaudamas po 
Egiptą, gerai įsižiūrėjo ių gyveniman ir grižęs savo 
kraštan taip pat įsteigė vienuolyną ir parašė vienuoliams 


O 


4 taisykles. Jo parašytų taisyklių iki šiol tebesilaiko Ry- 
tų Bažnyčios vienuoliai, 


k Vakaruose vienuoliai taip pat anksti atsirado. Čia 
“jų gyvenimą sutvarkė šv. Benediktas (gyveno nuo 480 
“m. iki 543 m.). Jo tėvai buvo turtingi žmonės ir leido įį 
į mokslus. Besimokydamas Ryme, Šv. Benediktas pa- 
matė didelio miesto ištvirkima, ryžosi apleisti pasaulį, 
L ką netrukus ir padarė. Apleidęs Rymą, nukeliavo į kal- 
“nus ir apsigyveno viename urve. Čia atrado į pieme- 
nys, o artimiausio vienuolyno vienuoliai, sužinoję apie 
“jo šventą gyvenimą, pasikvietė iį pas save ir išrinko jį 
savo vyresniuoju. Kada šv. Benediktas pradėjo reika- 
| lauti iš jų klusnumo, tas jiems nepatiko, ir jie pakėlė 
prieš šv. Benediktą maištą. Nenorėdamas su jais bartis 
| ir kivirčytis, šv. Benediktas apleido vienuolyną ir apsi- 
gyveno savo sename urve. Bet pasislėpti nuo Žmonių 
jau nebegalėjo. nes perdaug buvo žinomas. Žmonės, ieš- 
kodami patarimo ir paguodos, būriais rinkosi pas įį. 
Savo sekėjams šv. Benediktas įsteigė kelis  vienuoly- 
nus, kurių visų geriausiasis pietų Italijos Monte-Kasino vie- 
Žž nuolynas. Naujai įsteigtiems vienuolynams šv. Benedik- 
„tas parašė taisykles (regulą), kurios buvo privalomos 
visiems gyvenusiems tuose vienuolynuose vienuoliams: 
“Kiekvienas vienuolis, stodamas vienuolynan, turėjo pri- 
siekti neturėti turto, nekaltai gyventi ir klausyti savo vy- 
4 resniųjų. Be to, buvo smulkiai aprašyta, kaip turi būti 
sutvarkytas vienuolių gyvenimas. Kelis kartus per dic- 
ną jie turėjo melstis, o laisvu laiku dirbti. Gyvendami 
tarp žmonių jie mokė juos ne tik tikėjimo, bet ir kaip že- 
mę dirbti, sodinti ir prižiūrėti medžius, mokė įvairių ama- 
ų. Vienuoliai pirmieji ėmė rūpintis ligoniais ir pavar- 
gėliais. Bado, karo metais iie šelpė ir maitino badaujan-- 

čius. Tais! laikais beveik visai nebuvo mokyklų. Vienuo- 
liams teko rūpintis žmonių švietimu, todėl prie kiek- 
vieno vienuolyno buvo įsteigtos mokyklos. Nebuvo ta- 
da nė spaudos. Daug buvo tokių vienuolių, kurie nuo 
ryto iki vakaro per visą savo amžių perrašinėio kny- 


Šv. Pranciškus (1182 — 1226), Pranciškonų Ordeno įsteigėjas. 


gas. Savo vienuolynuose vienuoliai išsaugojo daugybę 
įvairių raštų. Vienu žodžiu, įei ne vienuoliai, kažin, ar 
žmonės būtų daug pasiekę, kaip šiandien kad matom. 
Matydami vienuolių gyvenimą ir darbus, daugelis šelpė 


juos: dovanodami didelius žemės plotus, aukodami pi- 
nigus ir kitokias xerybes. Ilgainiui kai kurie vienuoly- 
nai liko labai turtingi — vienuoliams nieko nebetriūko. 


Paskiau atsirado niaujų vienuolijų steigėjų, k.a., šven- 
tieii Brunonas, Robertas, Domininkas ir kiti. Bet garsiau- 
siasis buvo šv. Pranciškus Asyžietis (gyveno nuo 1182 
m. iki 1226 m.). Kaip ir šv. Benediktas, jis buvo turtingų 
tėvų vaikas, labai linksmo būdo. Nuo pat mažens pasi- 
žymėjo gailestingumu: visus gautus nuo tėvo pinigus 
dalindavo pavargėliams. Pradžioj tėvui tiko, kad jo sū- 
nus toks gailestingas, bet paskui, matydamas per didelį 
savo sūnaus gailestingumą ir dosnumą, pradėjo pykti. 
Šv. Pranciškus nepasitaisė. Tėvas pyko kaskart labiau 
ir, pagaliau, priėio prie to, kad visai išsižadėjo savo sū- 
naus. Šv. Pranciškus nė kiek nenusiminė. Išprašęs iš 
popiežiaus vieną apleistą bažnytėlę, šv. Pranciškus pa- 
vadino ją savo dalimi ir apsigyveno prie jos su keletu 
savo draugų. Tokiu būdu atsirado pranciškonų vienuo- 
lynas. Savo vienuolius jis pavadino mažesniais broliais 
(žemesniais už kitus vienuolius) ir parašė iiems labai 
skaudžias ir sunkias gyvenimo taisykles. Šv. Pranciš- 
kus be galo karštai mylėjo Dievą ir visus Žmones; my- 
lėjo taip pat gyvulius ir augalus. Dievas savo ištikimą 
tarną, šv. Pranciškų, dar gyvą apdovanojo ypatingomis 
malonėmis. Užtat šv. Pranciškaus įtaka buvo nepapra- 
sta. Visus jis traukė prie savęs, kaip bites prie medaus. 
Atsirado daugybė norinčių gyventi pagal įo įstatus ne tik 
vyrų, bet ir moterų. Moterims parašė atskiras taisykles. 
Taip pat parašė įstatus tiems, kurie norėjo laikytis io 
patarimų, bet negalėjo būti vienuoliais dėl to, kad buvo 
vedę (ir dabar yra daug žmonių, ikurie gyvena pagal 
tuos šv. Pranciškaus įstatus ir yra vadinami tretinin- 

kais). Dideli ponai, kunigaikščiai ir net Ikaraliai rašėsi 
į tretininkus ir gyveno pagal šv. Pranciškaus nurody- 
mus. 

Be aprašytų, žymiausi šiais lakais šie vienuoliai: 
jėzuitai, kapucinai, saleziečiai ir marijonai. Vieni iš ių 
skelbia stabmeldžiams Evangeliją, kiti auklėja įaunuo- 
menę. 


BAŽNYČIOS NUOPELNAI MOKSLUI IR ŠVIETIMUI- 


Penktame amžiuje visą Europą užplūdo ir pavergė 
atvykusios: iš Rytų Europos ir Azijos puslaukinės tau- 
tos. Pakeliui viską taip išnaikindavo, kad paskui, kaip 
sakoma, „šimtą metų žolė nežėlė“. Ilgainiui tos puslauki 
nės tautos pasikrikštydino, bet nemaža teko pasidarbuoti 
Bažnyčiai, iki padarė juos žmonėmis. Mokslas ir švieti- 
mas jiems nė maž nerūpėjo. Daug senovės brangenybių, 
įvairių pasaulinių ir bažnytinių raštų sunaikino, tačiau 
nemaža pavyko vienuoliams išgelbėti ir išsaugoti iki šių 
dienų. Mokytis buvo ne madoi — geresniu ir išmintin= 
gesniu buvo laikomas tas, kuris buvo stipresnis ir mo- 
kėjo gerai kariauti. Tuo metu skaityti ir rašyti temo- 
kėjo dvasiškiai. Jie buvo vieninteliai žmonių švietėjai 
Tuo būdu Bažnyčiai teko būti mokslo ir švietimo globė- 
ia. Daug ii toje srityie padarė. 

Visų pirma prie kiekvieno vienuolyno ir didesniųjų 
bažnyčių buvo įsteigtos mokyklos. Ilgainiui kai kurios 
iš ių labai pagarsėjo ir turėjo po kelis tūkstančius mo- 
kinių. Tokioms mokykloms popiežius ir karaliai teikė 
įvairių malonių, palaikė jas. Vėliau jos gavo universite- . 
tų vardą. 

“ Labai daug nuveikta statybos ir meno srityse. Tai 
matoma iš tuometinių bažnyčių. Krikščionys nieko ne- 

sigailėjo Dievo namams — bažnyčioms: nei darbo, nei 
pinigų. Užtat ir puikūs buvo. Nežiūrint į tai, kad da- 
bar žmonės moka statytis gražius namus, puikius rūmųs 
— vis dėlto, kas tik pamato tų laikų bažnyčias, Ikielk- 
vienas nenorom stebisi, 

Negana buvo plikų mūrų. Reikėio bažnyčių vidų 
papuošti statulomis ir paveikslais. Ir čia be galo daug 
padaryta. Yra, pavyzdžiui, tokių puikių paveikslų, kad 
žmonės iš tolo atvažiuoja ių pasižiūrėti, pasidžiaugti, o 
padaryti panašių nieks iki šiol negalėjo ir kažin, ar ka- 
da sugebės. 

- Pradžioj mokslu ir statyba užsiimdavo tiktai wie- 
nuoliai, bet paskui pradėjo užsiiminėti ir šiaip Žmonės- 
Tuomet atsirado mūrininkų brolijos. Vėliau atsirado ki- 
tų amatninkų (kurpių, siuvėjų ir kit.) brolijos. Tos bro- 
lijos prižiūrėdavo, kad amatninkai gerai mokėtų savo 
darbą. Nemokantiems, ar maža mokantiems buvo draudžia- 
ma užsiimti bet kokiu amatu. Be to, tos brolijos rūpin- 
davos savo narių dora; ištvirkėlius iš savo tarpo paša- 
lindavo. Amatninkų brolijos išbuvo iki Prancūzijos revo- 
liucijos. 


BAŽNYTINĖS BAUSMĖS. INKVIZICIJA. 


Bažnyčia yra lyg gera motina. Visi vaikai jai bran- 
gūs, visus ii myli. Tačiau pasitaiko tokių vaikų, kurie 
savo motinos neklauso: Tada motina, norėdama jiems 
gero, priversta juos bausti, nes kitaip tie neklaužados 
gali ne tik patys išeiti niekais, bet ir kitus sugadinti. Jau 
matėme, kokie buvo naujai pasikrikštydinę puslaukiniai 
žmonės, užėmę Europą. Jiems suvaldyti negana buvo 
meilių žodžių ir perspėjimų; reikėjo imtis griežtesnių 
priemonių. 

Nuo senų senovės Bažnyčia vartoja palaikymui 
tvarkos ekskomuniką ir interdiktą. 

Ekskomunika, t. y. išskyrimas iš krikščionių tarpo. 
Pradžioj ekskomunika buvo baudžiami atskalūnai, vė- 
liau ta bausme pradėjo bausti didelius nusidėiėlius, neno- 
rinčius pasitaisyti. Išskirtam iš krikščionių tarpo buvo 
draudžiama lankyti bažnyčią, dalyvauti pamaldose, pri- 
imti sakramentus; visi turėjo su iuo pertraukti santykius. 

Dar didesnė bausmė buvo interdiktas.  Ekskomuni- 
ka lietė tik vieną žmogų, interdiktas — miestą ar net vi- 
są kraštą. Kur buvo paskelbtas interdiktas — tenai bu- 
vo uždaromos bažnyčios, neskambindavo varpais, ne- 
būdavo įokių procesijų Mišios laikomos, bet tik užra- 
kintoj bažnyčioj, sakramentus teikdavo tiktai pavojingai 
sergantiems.  Interdiktu Bažnyčia baudė už labai dide- 
lius viešus nusikaltimus, k. a., už neteisingą užpuolimą 
kaimynų, už maištą prieš savo vyriausybę, kartais in- 
terdiktu baudė valdovus už jų nedorus darbus, kad žmo- 
nės patys priverstų juos pasitaisyti. 

Bažnyčios priešai labai kaltina Bažnyčią už inkvi- 
zicijos įvedimą. Pažiūrėkime, kas tai yra inkvizicija ir 
ar daug kalta čia Bažnyčia. Beveik nuo pat krikščiony- 
bės pradžios nuolat atsirasdavo įvairių klaidatikių. Ka- 
dangi jų mokslas būdavo klaidingas — Bažnyčia tuojau 
mokslą pasmerkdavo, o pačius klaidingo mokslo skelbė- 
jus, iei jie nepasitaisydavo, išskirdavo iš krikščionių tar- 
po. Tuo viskas ir baigdavos. Bet ilgainiui klaidatikiai 
išgudrėjo. Norėdami kaip galima daugiau sekėjų prisi- 
vilioti, jie dėdavosi karštais katalikais. Žmonės, maty- 
dami, kad koks nors maldingas žmogelis ir dar geras ka- 
talikas pasakoja, manė, kad taip turi būti, ir dažnai įti- 
kėdavo. Apsisaugojimui nuo tokių vilkų avies kailyje 

buvo įsteigta inkvizicija. Inkvizijos uždavinys buvo iš- 
tardyti įtariamus klaidatikius. Ištardę arba išteisinda- 
vo, arba išskirdavo iš krikščionių tarpo. Tat buvo vi- 
sas inkvizicijos darbas. 
E Bet kai kurių valstybių valdovai, matydami, kad 
„ daug tikybų silpnina valstybę, išleido įsakymus, kad tie, 
kurie inkvizicijos teismų išskirti iš krikščionių tarpo, tu- 
1i būt nubausti mirtimi. 

Bažnyčia ne tik nepagyrė tokių įstatymų, bet sten- 
gėsi, kad įie būtų kuo greičiausiai panaikinti. Taigi, 
Bažnyčia klaidatikių žudyme nė kiek nekalta. Jai tik 
rūpėjo apsaugoti katalikus nuo klaidatikių, kurie savotiš- 
kai iškreipdavo Kristaus mokslą, apsuko galvas ne vie- 
nam tūkstančiui katalikų ir tuo pačiu atstūmė nuo Ka- 
talikų Bažnyčios. 


RYTŲ BAŽNYČIOS ATSISKYRIMAS. 


Didelę skriaudą Bažnyčiai padarė atsiskyrimas Ry- 
tų Bažnyčios nuo Katalikų Bažnyčios. Milano ediktą pa- 
skelbęs Konstantinas įkūrė prie Bosforo sąsiaurio miestą, 
kurį praminė Konstantinopoliu, ir persidangino tenai gy- 
venti, nes įam nepatiko Rymas, kuriame visur dar buvo 
pilna stabmeldžių dvasios: Mirdamas padalino savo val- 
stybę sūnums. Iš to pasidarė dvi atskiros valstybės, vad. 
Rytų ir Vakarų Imperijos. Vakarų Imperiją netrukus 
pavergė atplūdusios iš Azijos puslaukinės tautos. Rytų 
Imperija dar išsilaikė su viršum 1000 metų. 

Kada beveik visa Europą užplūdo puslaukinės tau- 
tos ir, viską degindamos ir naikindamos kaip „Dievo ry- 
kštė“ (taip jie save vadino), prisiartino prie Rymo — 
popiežius, kaip tikras tėvas, išėjęs už miesto, reikalavo 


liautis taip elgtis.  Atėjūnai paklausė popiežiaus. Ne- 
trukus, gavę kelis smūgius, nurimo, nustojo klajoję ir 
galop įkūrė savo valstybę, pasikrikštydino. Visos nau- 
jos pasidariusios iš Vakarų Imperijos valstybės klausė 
Rymo popiežiaus ne tik dvasiškuose dalykuose, bet ir pa- 
sauliniuose, gerbė jį kaip visos Katalikų Bažnyčios galvą. 

Kas kita buvo Rytų Imperijoj. Rytų Bažnyčią valdė 
Konstantinopolio patriarchas, kuris nedaug teturėjo val- 
džios, nes į visus bažnytinius dalykus kišosi ciesoriai, 
kurie stengėsi pastatyti  patriarchais patinkamus sau 
žmones. Tokie ciesorių pastatyti  patriarchai nesuge- 
bėjo ginti bažnytinės laisvės ir darė dažniausiai tai, kas 
patiko ciesoriams. Iš to kildavo daug sumišimų. Popie- 
žiams dažnai tekdavo sudrausti neklausančius ciesorius 
ir patriarchus ir padaryti tvarka. Tačiau ne visuomet 
pavykdavo, nes kai kurie ciesoriai nenorėjo klausyti po- 
piežiaus įsakymų. Todėl vienybė tarp Rytų ir Katalikų 
Bažnyčių kuriam laikui iširdavo. Ilgainiui Konstantinopo- 
lio ciesoriams pradėjo nepatikti, kad popiežiai kišasi i 
Rytų Bažnyčios reikalus, ir iie galvojo, kaip čia nusikra- 
čius popiežiaus valdžia. Laukė tik progos. 

Be to, tarp Vakarų ir Rytų Bažnyčios buvo šiokie 
tokie skirtumai. Pavyzdžiui, Vakarų Bažnyčioi pamal- 
dos buvo laikomos lotynų kalba, Rytų Bažnyčioj — grai- 
kų ir skyrėsi savo apeigomis; vakaruose kunigai skutosi 
barzdas ir buvo nevedeę, rytuose barzdų meskuto ir buvo 
vedę. Buvo dar keletas panašių skirtumų. Mokytesniam 
ir išmintingesniam žmogui tie skirtumai atrodė nesvar- 
būs, bet Katalikų Bažnyčios priešų pakurstyti nemokyti 
tamsūs žmonės laikė tuos skirtumus be galo svarbiais. 
Į vakarų katalikus žiūrėio lyg į kokius atskalūnus. To- 
kiai padėčiai esant. reikėjo tik kokios nors priekabės 

kad išardytų Bažnyčios vienybę. Ilgai laukti nereikėjo. 
“842 metais Konstantinopolio patriarchu tapo šv. Ignotas, 
. kuris nepatiko ciesoriui Mykolui III. Dar labiau nepatiko 
šv. Ignotas Bardui, ciesoriaus ministeriui ir draugui, ku- 
“ti patriarchas barė už paleistuvavimą. Keršydamas Bar- 
“das įkalbėjo Mykolui IiI pašalinti šv. Ignotą iš patriarchų 
sosto. Ciesorius paklausė ir vietoi šv. Ignoto pakėlė pat- 
 riarchu vieną valdininką, vardu Fotijų, didelį garbėtroš- 
ką ir veidmainį. Per savaitę Fotijus gavo visus šventi- 
mus: Numanydamas, kad popiežius nepaglostys už toki 
darba, stengėsi išsiteisinti ir gauti popiežiaus patvirtini- 
mą, pranešdamas, kad šv. Ignotas dėl ligų ir senatvės 
atsisakęs nuo Bažnyčios valdymo ir ciesorius prievarta 
pakėlęs iį (Fotijų) Konstantinopolio patriarchu. Sužinojęs, 
kas atsitiko Konstantinopolyi, popiežius pasiuntė savo at- 
stovus ištirti visą dalyką. Fotijui su ciesorium pavyko 
E apsukti galvas pasiuntiniams, ir iie pranešė popiežiui, kad 
viskas padaryta teisingai. Tada nuskriaustasis šv. Igno- 
tas pats kreipėsi į popiežių ir prašė teisingai išspręsti 
klausimą. Sužinojęs teisybę, popiežius smarkiai nubaudė 
savo pasiuntinius ir išskyrė iš bažnyčios Fotijų. Tačiau 
| Fotijus nepaklausė popiežiaus ir, surinkęs keletą savo 
draugų vyskupų, išskyrė iš Bažnyčios patį popiežių su 
visa Vakarų Bažnyčia, kaltindamas už tai, kad 1, vakarų 
katalikai šeštadieniais pasninkauja, 2, gavėnioį valgo su 
pienu, 3, kunigai nevedę ir skuta barzdas ir 4, į„Tikiu į 
„ Dievą Tėvą“ neteisingai įdėjo žodžius „ir iš Sūnaus“. Dėl 
tokių, rodos, menkų priežasčių atsiskyrė Rytų Bažnyčia. 
| Iš tikrųjų persiskyrimo priežastis buvo ciesorių ir Kon- 
 stantinopolio patriarchų per didelė puikybė ir garbės 

“troškimas. 

Tiesa, dar ne tuojau įvyko Bažnyčių persiskyrimas. 
Mirus Fotijaus draugui — ciesoriui, naujas ciesorius at- 
statė Fotijų ir į patriarchų sostą pasodino tikrą patriarchą 
šv. Ignotą. Po jo mirties Fotijui vėl pavyko užimti patri- 
archo vietą. Popiežius, nebenorėdamas daugiau ginčytis, 
patvirtino Fotijų patriarchu. Po kiek laiko vėl teko Fo- 
tijų atstatyti. Fotijaus pasėta sėkla prigijo. Panašūs daly- 
kai atsitiko su kitu Konstantinopolio patriarchu Mykolu 
Kerularijum, ir 1054 metais liep. mėn, 16 d. Rytų Bažny- 
čia galutinai atsiskyrė nuo Vakarų (Katalikų) Bažnyčios. 


Reformacija. 
REFORMACIJOS PRIEŽASTYS. 


XIV — XVI šimtmečiais Katalikų Bažnyčioj kilo di- 
deli sumišimai. Į popiežių sostą pateko keletas tokių as- 
menų, kurie savo pasielgimais nedarė Bažnyčiai garbės. 
Galop priėjo sumišimas prie to, kad vienu kartu atsiradc 
net trys popiežiai, kurių kiekvienas reikalavo, kad jo visi 
klausytų. Nei žmonės, nei dvasiškiai nežinojo, kūris iš 
jų tikrasis Bažnyčios galva ir Ikurio reikia klausyti. 

Daugelis kunigų ir vienuolių gyveno netinkamai, nes. 
tikros vyriausybės nebuvo ir nebuvo kas bažnytinį gyve- 
nimą tvarkąs. Kai kurie vyskupai ir vienuoliai užmiršo sa- 
vo pareigas ir praleisdavo laiką medžioklėse, linksmuos+ 
susirinkimuose, rūpindamies daugiausia žemiškais reika- 
lais. Daug vyskupų gyveno turtingiau už kunigaikščius. 
Karaliai ir kunigaikščiai pavydėdami žiūrėjo į turtingus 
vyskupus ir vienuolynus ir tykojo progos pagrobti jų 
turtus, 

Bet buvo daug dorų dvasiškių, kuriems skaudėjo 
širdį, matant, kas dėjosi su Bažnyčia, ir jie geidė, kad ta 
biauri ir piktinanti Bažnyčios liga kuo greičiausiai pasi- 
baigtų. Žmonės irgi ne vienaip žiūrėjo į Bažnyčios varda 
Tikri, dori katalikai troško Bažnyčiai ramybės ir papikti- 
nimų galo.  Silpno tikėjimo, „šiaudiniai“ katalikai džiau- 
gėsi Bažnyčios nelaime. Jie norėjo, kad panašūs sumiši- 
mai kuo ilgiausiai truktų. Jiems gera buvo, kad niekas ne- 
" draudė nusidėti, nes daugelis dvasiškių buvo negerų 
ir iš kitų nereikalavo doro gyvenimo. Trumpai tariant, 
jiems buvo linksmiau ir geriau- 


Bažnyčios priešai, pasinaudodami Bažnyčios silpny- 
be, leido daugybę įvairių raštų ir knygų, kuriose buvo 
pajuokiami popiežiai, vyskupai, kunigai ir vienuoliai. Tuo 
būdu Bažnyčios priešams pavyko susilpninti  - žmonėse 
katalikų tikėjimą ir pasitikėjimą Bažnyčios galva, popie- 
žium. Daugelis visai silpnai laikėsi Katalikų Bažnyčios ir 
„ nedaug tereikėjo, kad visai nutrūktų. 


MARTYNAS LIUTERIS. 


. Martynas Liuteris buvo neturtingų tėvų vaikas, Gi- 
„ mė 1483 m. Vokietijoj. Su dideliu vargu išėjo gana auk- 
" štą mokslą. Kartą jam teko eiti su savo draugu. Paki- 
„lo audra ir perkūnija nutrenkė io draugą. Pabūgęs Liu- 
„ teris įstojo į vienuolyna, nors visai neturėjo pašaukimo 
"būti vienuoliu. Vienuolyno vyresnybė paskyrė jį profe- 
"sorium į Vittenbergo universitetą ir pamokslininku prie 
"universiteto bažnyčios. Vienuolyne esant, kilo jam įvai- 
"rios mintys, pagundos, kurios visai neduodavo jam ra- 
mybės. Norėdamas nusikratyti varginančiomis mintimis 
ir pagundomis, Liuteris visokiais būdais vargindavo savo 

kūną, bet vis veltui. Visa bėda buvo ta, kad Liuteris n6- 
turėjo nusižeminimo; jis viską norėjo nugalėti savo jė- 
gomis, be Dievo pagalbos. Beskaitydamas Šv. Raštą, 
Liuteris išgalvojo, kad žmogaus prigimtis esanti taip su- 
gadinta, kad viskas, ką tik žmogus darąs — esanti nuo- 


Martynas Liuteris (1483— 1546). 


dėmė. Vienu žodžiu, visas žmogaus gyvenimas esąs nuo- 
dėmė. Išganytas žmogus tegalis būti vien per Dievo ma- 
lonę, kuriai gauti gana esą vieno tikėjimo; darbai nieko 
nereiškią ir galį jų visai nebūti. Po šitokio išgalvojimo są- 
žinė ir blogos mintys Liuterio daugiau nebevargino. 


Savo nuomones Liuteris pradėjo skelbti mokiniams 
universitete ir žmonėms iš sakyklos bažnyčioje. 


LIUTERIS SUKYLA PRIEŠ BAŽNYČIĄ. 


Ryme buvo pradėta statyti didžiausia pasauly šv- 
Petro bažnyčia. Jai statyti reikėjo be galo daug pinigų. 
1517 metais Popiežius Leonas X paskelbė visai Katalikų 
i. Bažnyčiai atlaidus. Kad įgytų atlaidų, tarp kitų sąlygų 
“buvo paskirta auka šv. Petro Bažnyčiai statyti. Atlai- 
dus skelbti ir juos teikti Vokietijoj buvo pavesta moky- 
tam vienuoliui Tetceliui. Tetcelis su savo draugais važi- 
nėjo po visą Vokietija, aiškino žmonėms apie naujus ait- 
laidus ir rinko aukas. Vokiečių kunigaikščiai skersavo, | 
matydami, kaip gausiai žmonės aukojo pinigus, ir meilijo, 
kad tie pinigai patektų ne į Rymą, bet į ių kišenes. Nau- 
dodamasis proga, Liuteris parašė 95 punktus, išniekinan- 
čius Katalikų Bažnyčios mokslą apie atlaidus, ir prilipdė 
tą raštą prie universiteto bažnyčios durų. Kilo didžiau- 
sias sumišimas. Per du mėnesiu Liuterio raštas išsiplati- 
no po visą Europa, o už vis labiau Vokietijoj. Dau- 
geliui pakvipo naujiena. Visur, pradedant kunigaikščiu 
ir baigiant paprastu ūkininku, atsirado daugybė Liuterio 
bičiulių ir šalininkų. Kilus sumišimuį sustojo skelbti at- 
laidus. Vienuoliai ginčijosi su Liuteriu, bet maža kas ių 
“ klausė. Bažnyčios priešai laikė Liuterio pusę, tyčiojosi iš 
“katalikų ir kiršino žmones prieš Bažnyčią. |, 

Galop žinia apie Liuterio maištą pasiekė Rymą. Po- 
piežius ketino pareikalauti Liuterį Ryman, bet Saksoni- 
jos kunigaikščiui, Liuterio bičiuliui, prašant, leido teisti iį 
vietoj. Pradžioj Liuteris buvo labai nuolaidus, bet, maty- 

damas turis daug šalininkų, pradėjo kalbėti kitokiu balsu. 
Liuteris ne tik nepaklausė popiežiaus pasiuntinio ir neat- 
sisakė nuo savo klaidų, bet pats kaltino Katalikų Bažny- 
čią ir jos vyriausybę. Nieko nenešę teisėjai pranešė apie 
tai popiežiui. Kadangi Liuteris kasdien drasėjo, 0 sumi- 
šimas taip pat nemažėjo, bet nuolat didėjo — popiežius 
išleido raštą, kuriame pasmerkė Liuterio mokslą ir davė 
jam laiko atsisakyti nuo savo paklydimų, 0 kol jis at- 
sisakys nuo savo mokslo, atskyrė nuo Bažnyčios (1520 
m.). Liuteris su savo sėbrais viešai sudegino popiežiaus. 
raštą kartu su Bažnyčios įstatymais Vittenbergo universi- 
teto kieme ir tuo pačiu visai nutraukė santykius su Katali- 
Ikų Bažnyčia. 


Vokietijoi buvo įstatymas, kuriuo turėjo būti baudžia- 
mi klaidatikiai.  CČiesorius Karolis V sukvietė Vokietijos 
seimą į Vormso miestą (1521 m.). Seime, tarp: kita ko, 
turėjo būti išnagrinčia Liuterio byla. Todėl į seima buyo 
pašauktas ir Liuteris, kuriam ciesorius išdavė taip vad. 
„geležinį raštą“, kad niekas io neliestų. Seimas pareika- 
lavo, Kad jis atsisakytų nuo savo klaidų, bet, kadangi Liu- 
teris to padaryti nenorėjo, nutarė ištremti jį iš Vokietijos. 
Liesorius liepė jam kuo greičiausiai išsinešinti, kol dar nes: 
buvo pasibaiges „geležinio rašto“ laikas. Liuteris paklau- 
sė patarimo ir išvažiavo iš Vormso: Kad nepadarytų Liu- 
teriui'kas nors blogo, jo prietelis, Saksonijos kunigaikštis,. 
liepė savo kareiviams tyčia sugauti Liuterį; sugavę par- 
vedė jį į kunigaikščio pilį. kur jis ramiai porą metų vie- 
šėio pasivadinęs kitoki1 vardu. Bebūdamas pilyje, Liutė- 

„ris išvertė vokiečių Ikalbon Šv. Raštą. Vertimas buvo 
parašytas aiškia ir suprantama kalba, bet užtat daug 
vietų iškreipta. Tas Šv. Rašto vieias, kurios buvo priė- 
šingos įo mokslui, Liuteris. visai išmetė. 

"LiUTERIO MOKSLAS. 


Liuteris mokė, kad: 1. pirmoji nuodėmė žmogų taip 
sugadinusi, kad žmogaus geri darbai neturį Dievo akyse 
jokios vertės ir jais Žmogus negalįs įtikti Dievui ir būti 
išganytas. Tiktai pasitikėjimas Kristaus nuopelnais iš- 
teisinąs žmogų ir suvienijąs iį su Dievu, todėl išpažintis, 
atgaila, pasninkai, atlaidai, įvairūs apžadai esą visai ne- 
naudingi ir nereikalingi. 2. Jėzus Kristus nepastatęs jokios 
vyriausybės ir dėl to krikščionims nereikią jokių tarpinin- 
kų tarp Dievo ir žmonių. Popiežius, vyskupai ir kuni- 
gai neturį jokios aukštesnės valdžios. 3, Atmetė šv. Mi- 
šias ir kitas bažnytines apeigas. Iš sakramentų tepaliko 
tik du: krikštą ir Šv. Sakramentą. 4. Atmetė šventųjų 
garbinimą, išmetė iš Bažnyčios relikvijas ir šventųjų pa- 
veikslus. - Taip. pat draudė melstis į Švenčiausiąją Pane- 
le. 5. Visas krikščionių mokslas esąs surašytas Šv. Rašte, 
kuris taip aiškiai ir suprantamai parašytas, kad nerei- 
kią jokių vadovų ir aiškintojų, nes kiekvienas pats galis 
viską perskaityti ir suprasti. Vienu žodžiu, kiekvienas 
galis būti pats sau kunigas. : 


REFORMACIJA VOKIETIJOJ. 


3 Vokietijoi Liuterio pasėta sėkla gerai prigijo ir jo 
sekėjų skaičius nuolat didėjo. Žmonėms tiko naujasis 
tikėjimas dėl to, kad jis žadėjo išganymą be gerų darbų: 
kunigams ir vienuoliams galima buvo nusikratyti nekal- 
„tybės apžadų, kunigaikščiams tiko Katalikų Bažnyčios 
turtai, ir jie norėjo iais pralobti. Liuteris davė pavyzdį 
“savo sekėjams: pats būdamas kunigu, vedė pabėgusią 
"iš vienuolyno vienuolę. Tačiau ne visi ir ne visur išsiža- 


dėio Katalikų tikėjimo.  Daugelyi vietų reformaciją įve- 
dė prievarta. 

Liuteriui rūpėjo kuo daugiausiai išplatinti savo mo- 
kslą. Tuo tikslu iis griebėsi įvairiausių priemonių. Jo 
pamokslininkai kurstė ūkininkus prieš ponų valdžia. 
Liuteris juos palaikė. Ūkininkai, manydami, kad įvedus 
naują tikėjimą nebereikės mokėt mokesčių ir eiti bau- 
džiavos, sukilo prieš ponus, bet skaudžiai apsigaudino. 
Įnirtę ponai įveikė ūkininkus ir išžudė ių apie 50 tūk- 
stančių. Kada pradėjo kaltinti Liuterį už ūkininkų st- 
kurstymą, įis, pasiteisiudamas, patarė ponams „žudyti 
maištininkus, kaip pasiutusius šunis“. 

Nepavykus su ūkininkais, Liuteris kreipėsi į kuni- 
gaikščius ir bajorus, siūlydamas nusikratyti popiežiaus 
jungu ir įvesti savo Žemėse io mokslą. Daugelis paklau- 
sė: pradėjo varyti iš savo kraštų katalikų vyskupus ir 
kunigus, niekinti šv. Mišias, o ių vietoj pastatė Liuterio 
pamokslininkus ir įvedė io išgalvotas pamaldas. Gyven- 
tojus verste vertė priimti naują tikėjimą. Greitu laiku 
Liuterio mokslas išsiplatino beveik visos šiaurės Vokie- 
tijoj. 

Matydami, kaip persekiojamas katalikų tikėjimas, 
katalikų kunigaikščiai savo tikėjimui apginti įkūrė sąjun- 
gą. Panašią sąjungą, tik prieš katalikus, padarė atsimetę 
nuo Katalikų Bažnyčios kunigaikščiai. Kelis kartus abi 
pusės bandė susitarti, bet veltui. Prasidėjo karai, iš ku- 
rių vienas tęsėsi net 36 metų. Visa Vokietija buvo api- 
plėšta, du trečdaliai gyventojų išžudyti. Galop 1648 me- 
tais buvo padaryta vad. Vestialijos taika ir abi pusės su- 
sitaikė šiomis sąlygomis: protestantams (liuteronams ir 
reiormatams) pripažinta tikėjimo laisvė; katalikų ir pro- 
testantų kunigaikščiai turi teisę įvesti savo žemėse tokį 


Aa 


tikėiima, kokį patys išpažįsta; vyskupai, tapdami pro- 
testantais, negali pasisavinti vyskupijos žemių, kurios 
turi būti paliktos katalikams. 


Nors protestantams nemaža pasisekė laimėti, tačiau 
naujo tikėiimo padėtis buvo nepergudriausia. Liuteris 
mokė, kad kiekvienas žmogus gali skaityti ir aiškinti Šv. 
Raštą. Todėl atsirado daugybė aiškintojų ir mokytojų. 
Liuteranizmas suskilo į šimius sektų (atskalų), kurios 
išsilaikė ligi šių laikų ir ių skaičius kasmet didėja- 

Liuteris biauriausiais žodžiais plūdo tuos, ktrie 1e- 
sutiko su jo mokslu. Matydamas, kad jo plūdimai eina 
per niek, kreipėsi į valdžią, prašydamas suvienodinti 
naują tikyba, tačiau ir tat mažai gelbėjo. Žmonių tikėji- 
mas irgi atšalo. Kur seniau puikiai išsilaikė keletas ku- 
nigų, dabar vargiai galėjo išmisti pora pastorių (kunigu- 
žių). Vėliau atsirado daug bedievių. Pats Liuteris savo 
gyvenimu daug ką papiktino ir patraukė iš gero kelio, At- 
„siskyręs nuo Bažnyčios metė kunigystę ir vedė pabėgu- 
sią iš vienuolyno vienuolę. Savo raštuose vadino p9- 
piežių ir katalikus antikristais, velniais, galvijais, asilais 
ir panašiais gražiais žodeliais. Matydamas, kad iš jo 
naujos tikybos išeina ne kas gera, dažnai jautė didelių są- 
žinės priekaištų ir labai kankinosi. Norėdamas nusira- 
minti, pradėjo girtuokliauti.  Susivadinęs savo draugus, 
su jais gėrė, dainavo, kalbėio biaurias kalbas. Per vie- 
ną tokį susirinkimą Liuteris staiga mirė (1546 m.). 


CVINGIJJUS, KALVINAS. 


Vokietijoj reformacijos vadu buvo Liuteris. Be io atsi- 
rado dar keletas mažesnių reformatorių. Vienas iš ių 
buvo Cvinglijus. Cvinglijus gyveno Šveicarijoje, Ciuri- 

cho mieste ir taip pat buvo kunigas be pašaukimo. Ia- 
biausiai įam nepatiko tas, kad katalikų kunigai nevedę. 
Buvo prašęs savo vyskupa leidimo vesti, bet negavęs 

vedė be leidimo ir pradėjo skelbti naują tikėjimą. Jo 
mokslas šiek tiek skiriasi nuo Liuterio mokslo. Iš baž- 
nyčių buvo išmesti ne tik šventųjų paveikslai, bet ir kry- 
žiai ir altoriai. Altorių vietoi stovėjo paprasti stalai, an: 

kurių buvo sudėti krepšiai su bandelėmis ir vyno bute- 
liais, kurie buvo reikalingi komunijai.  Komunija, anot 
Cvinglijaus, yra ne V. Jėzaus tikrasis Kūnas ir Kraujas, 
bet tik ių atminimas. Ciuricho miesto valdybai patiko 
Cvinglijaus mokslas, ir įis su miesto valdybos pagalba 
įvedė savo tikėjimą Ciuriche ir jo apylinkėse. Ne gana 
to, pradėio skelbti savo tikėjimą visoj Šveicarijoj, bet 
ne visiems iis patiko. Šveicarija suskilo į 2 dalis: vieni 
laikėsi Katalikų Bažnyčios, kiti: Cvinglijaus. „Cvinglijo- 
nai“ užpuldinčio katalikus. Šie nepasidavė ir gynėsi. 
Kilo karas ir tame kare Cvinglijus galą gavo. 


Daug didesnės laimės turėjo reformatų (kalvinistų? 
tėvas Jonas Kalvinas. Gimė iis Prancūzų žemėį 1509 
m. Tėvai leido įį į kunigus. Besimokydamas. Paryžiui, 
Kalvinas susipažino su vienu Liuterio šalininku, kurių 
tais laikais niekur netrūko. Jaunam Kalvinui patiko Liu- 
terio mokslas, bet netiko jis prancūzų karaliui, kuris per- 
sekiojo ardančius tvarką ir gyvenimą naujus apaštalus- 
Dėl tos priežasties Kalvinui teko apleisti Prancūziją ir 
ieškoti sau pelno kitur. Nuvykęs į Šveicariją, išleido 
prieš katalikybę knygą. Netrukus parsikvietė jį Žene- 
vos (Genevos) gyventojai, kurie jau buvo užsikrėtę 
Cvinglijaus mokslu, ir paskyrė Kalviną savo pamokslinin- 
ku. Čia jam pavyko. Greitu laiku į jo rankas pateko vi- 
sa valdžia — dvasiška ir pasaulinė. Stipriai laikydamas 
valdžią savo rankose, Kalvinas pradėjo mankštinti | Že- 
nevos gyventojus. Įsteigė t. v. Ikonsistoriją, kuri be jo- 
kio pasigailėjimo gaudė ir baudė visus atskalūnus ir ne- 
klausančius mokytojo — Kalvino. Tie, kurie pirmiau 
šaukdavo, kad Katalikų Bažnyčia juos per daug spau- 

"džia, Kalvino paskirta valanda ramiai, kaip maži vaikai, 
ėjo gulti ir paskirtą valandą vėl kėlėsi. Ženevos gyven- 

tojams greit atsibodo jų „apaštalas“ ir mokytojas ir jiems 
buvo pavykę juo nusikratyti. tačiau netrukus Kalvinui 
vėl pasisekė patekti Ženevon, paimti viską savo valdžion 
ir ligi mirties valdyti ir rėdyti Ženevą. . Žmonės gana 
prisikentėjo, nes Kalvinas buvo rūstus ir Žiaurus Žmogus: 
savo priešus baudė mirtim, trėmė iš tėvynės ir pan., nors 
pats skelbė, kad kiekvienas gali laisvai skaityti 1r aiš- 
kinti Sv. Raštą. Mirė 1564 m. 

Kalvino mokslas kiek skiriasi nuo Liuterio. Svar- 
biausia jo mokslo tiesa ta, kad Dievas iš anksto skirias 
žmogų į dangų arba į pragarą. Išeina, kad Dievas ne vi- 
siems lygus: vienus myli ir siunčia į dangų, kitų neapken- 
čia ir siunčia pragaran. Be to, žmogus turįs laisvą valią ir 
galįs daryti, ką tinkamas. Kaip valią sutaikinti su paskyri- 
mu — apie tai nieko nepasakė nei Kalvinas, nei jo mo- 
kiniai. 


PROTESTANTIZMAS PRANCUZIJjOJ. 


Reformacija  platinosi. iš: Vokietijos skverbėsi į 
Prancūziją Liuterio mokslas, iš Šveicarijos Kalvino. Ge- 
riau sekėsi kalvinistams, ir jie gavo viršų. Prancūzijoj 
reformatai buvo vadinami hugenotais. Neapsiėjo ir čia 
be naminių karų, kurie nuvargino visą kraštą. Žuvo 
daug visai nekaltų žmonių. Kodėl gi kilo tie karai? 

Visa Prancūzija būvo pasidalinusi į dvi partijas: ka- 
talikų ir hugenotų. Vietomis buvo daugiau katalikų, vie- 
tomis hugenotų. Pastarieji norėjo varu primesti katali- 
kams savo tikėjimą; šie Spyrėsi. Įpykę hugenotai nai- 
kindavo katalikų bažnyčias, žudydavo katalikus. Už to- 
kius darbus katalikai neapkentė hugenotų ir laukė progos 
jiems atkeršyti. Labiausiai padidėjo hugenotų skaičius 
Kotrynos Mediči laikais. Mirus karaliui Pranciškui II, 

io sostas teko jo sūnui Karoliui IX, kuris buvo mažame- 
tis. Jo vardu valdė visą kraštą jo motina Kotryna Medi- 
či, labai vylinga ir gudri moteriškė, bet didelė garbėtroš- 
ka. Karoliui IX ūgterėjus, hugenotai dailinosi prie jo. 
norėdami įsigyti jaunojo karaliaus malonės. Kotryna, bi- 
įodama, kad susibičiuliavęs su hugenotais sūnus ios ne- 
beklausys, nusprendė kaip nors įais nusikratyti. Visų 
pirma susidėjo su hugenotų priešais kunigaikščiais Gi- 
zais ir sutarė išnaikinti visus hugen6tus. Netrukus pa- 
sitaikė gera proga. 1572 metais susirinko Paryžiun į ka- 
raliaus sesers vestuvės daugybė svečių. Jų tarpe buvo 
beveik visi hugenotų vadai. Kotryna Mediči perkalbėjo 
savo sūnų ir gavo io sutikimą išnaikinti visus esančius 
Prancūzijoį hugenotus. Šv. Baltramiejaus naktį Pary- 
žiaus gyventojai, davus ženklą, puolė miegančius huge- 
notus ir išžudė ių apie 2000. Kliuvo ir tiems katalikams, 
kurie pasimaišė: hugenotų tarpe. Ši naktis istorijoj yra 
vadinama šv. Baltramiejaus naktimi: Be Paryžiaus Žu- 
dė hugenotus ir kituose Prancūzijos miestuose. Tačiau 
vis tiek labai daug liko. Įnirtę hugenotai, kaip širšės, 
puolė katalikus, ir vėl prasidėjo karas. Galop .vieni ir 
antri pailso, vargais negalais susitaikė. Karalius Henri- 
kas IV 1598 m. išleido Nante įstatymą, kuriuo pripažino 
lygias teises hugenotams ir katalikams. Šis įstatymas 
vad. Nanto ediktu. 

Karalius Liudvikas XIV, norėdamas, kad visoj valsty- 
bėi būtų vienas tikėiimas, 1685 m. Nanto ediktą atšaukė ir 
griežtai uždraudė ne tik platinti Kalvino mokslą, bet ir 
išpažinti jį. Nenorėdami išsižadėti savo tikėjimo, daug 
hugenotų išsikraustė iš Prancūzijos į kitus kraštūs. 

PROTESTANTIZMAS ANGLIJOJ. 


Anglijos katalikus nuo Katalikų Bažnyčios atskyrė 
karalius Henrikas VIII tiesiog dėl menkniekių. Henrikas 
VIII nekentė Liuterio su Kalvinu ir visoį Anglijoj uždrau- 
dė skelbti jų mokslą. Už savo uolumą gavo iš popie- 
žiaus! net „tikybos gynėjo“ vardą. 

Henriko VIII žmona buvo nepergraži ir be to, 8 me- 
tais senesnė už savo vyrą. Tarp karalienės tarnaičių bu- 
vo kelios labai gražios merginos, iš kurių karaliui labiau- 
siai patiko viena, vardu Ona Boleyn. Henrikas VIII su- 
manė ją vesti. Kad galėtų ją vesti, turėjo pirma persiskir- 
ti su pirmaja žmona. Karalius prašė popiežiaus leidimo 
persiskirti, bet negavo. Įpykęs karalius nebežinojo, ką 
daryti. Atsirado draugų, kurie pamokė jį neklausyti po- 
piežiaus, o tiesiog įsakyti savo vyskupams pirma perskir- 
ti su žmona, o paskui leisti vesti Ona Boleyn. Henrikas 
su džiaugsmu paklausė patarimo ir, persiskyręs su savo 
tikrąja žmona, vedė Oną Boleyn. Popiežius baz- 
dė dar perkalbėti Henriką VIII, tačiau šiam nepaklausius 
atskyrė įį nuo Bažnyčios. Henrikas VIII mainė žmonas, 
kaip čigonas arklius, nes turėjo ių iš viso šešias, iš ku- 
rių dvi pavarė, viena pati pasimirė, dviem liepė nukirsti 
galvas: pastaroji taip pat būtų likusi be galvos, iei ne- 
būtų pirma miręs ios vyras. 

Atsiskyrus nuo Katalikų Bažnyčios, reikėjo kaip 
nors sutvarkyti savąją Bažnyčią. 1531 metais jis pasi- 
skelbė save aukščiausiaia Anglų Bažnyčios galva ir lie- 
pė, kad iam visi prisiektų.  Neklausančius baudė mirti- 
mi. Daug katalikų paguldė savo galvas, tarp ių valsty- 
bės kancleris. Tomas Moras ir vyskupas Fišeris.  Atsi- 
skyręs nuo Katalikų Bažnyčios, Henrikas VIII neįvedė 
Liuterio mokslo, kurio nepakentė, bet paliko beveik viša 

katalikų mokslą, vyskupų valdžią ir katalikiškas apei- 
gas. Taip pat buvo palikti vienuolynai, nors jų turtus 
pasisavino karalius. Nauja bažnyčia buvo praminta epi- 
skopale (lotyniškai žodis vyskupas — episcopus, 6 


Henrikas VIII, Ariglijos karalius. 


Henrikas VIII paliko vyskupus).  Nesilaikantieji naujo 
tikėjimo buvo baudžiami mirtimi. 
Mirdamas (1547 m.) Henrikas VIII paliko sūnų Ed- 

vardą ir dvi dukteris: Mariją iš tikrosios Žmonos ir 
Elžbietą iš Onos Boleyn. Edvardas buvo dar 10 metų 
vaikas, todėl už iį valdė šalį io globėjas. Ponui globė- 
jui geriau tiko Liuterio mokslas ir todėl jis pradėjo tvar- 
kyti savo bažnyčią kitaip. Kas neklausė — buvo bau- 
džiamas. Po Edvardo mirties anglų sostas teko jo se- 
seriai Marijai, kuri buvo karšta katalikė. Norėdama 
grąžinti katlikybę, Marija ėmė smarkiai persekioti pro- 
testantus, tačiau piktumas blogas vaistas ir ne ką galima 
juo padaryti... protestantai pradėjo dar labiau neapkę- 
sti katalikų ir nė kalbos nebuvo apie jų grįžimą į Kata- 
likų Bažnyčią. Be to, Marija per trumpai viešpatavo 
kad būtų galėjusi ką nors didesnį padaryti: Jai mirus, 
Angliją valdė ios sesuo Elžbieta, kuri vėl pertvarkė savo 
Bažnyčia. Pradėjusi viešpatauti, tuojau išvarė Marijos 
grąžintus katalikus, vyskupus ir kunigus. Popiežius už 
tai atskyrė Elžbietą nuo Bažnyčios. Įsiutusi Elžbieta 
griežtai uždraudė išpažinti katalikybę visoi valstybėj. 
Už katalikų kunigo užmušimą buvo net paskirtos dova- 
nos. Riestai buvo Anglijos katalikams 45 metus, kuriuos 
išbuvo Elžbieta soste; nepagerėjo gyvenimas ir po įo5 
mirties. Didžiausias vargas teko Irlandijos katalikams. 
Nežiūrėdami jokiu persekiojimų,  Irlandijos gyventojai 
pasiliko ištikimi Katalikų Bažnyčios vaikai. Beveik 300 
metų protestantų vyriausybė ir geruoju, ir piktuoju no- 
rėjo atitraukti nuo Bažnyčios, tačiau niekas negelbėjo. 
Maža teatsirado išgamų, kurie už pinigus mainytų tė:- 
vų tikėjimą. Nedaug laimėjo ir su piktumų. 


REFORMACIJA KITUOSE KRAŠTUOSE. 


Be minėtų kraštų, protestantizmas buvo išsiplatinęs 
dar ir kitose valstybėse, k. a., Danijoi, Švedijoi, Norvegi- 

joj, Lenkiioj, kalaviiininkų pagrobtoj Lietuvoj ir kitur. 
Kaip buvo įvedamas protestantizmas kiekvienoj iš tų 
valstybių atskirai, neapsimoka pasakoti, nes visur įve- 
stas beveik vienodai: pradžioj gyventojus kurstė prieš 
Katalikų Bažnyčią,  išiuokdavo popiežius, vyskupus ir 
kitus dvasininkus, o kada jau turėdavo savo sekėjų — 
puldavo katalikų bažnyčias,  išniekindavo jas. Visur, 
kur tik protestantizmas įsigalėjo, atimtos bažnytinės že- 
mės, išvaromi kunigai ir vienuoliai ir draudžiamas išpa- 
žinimas katalikų tikybos, baisiausiai persekiojami pasi- 
likę katalikų dvasiškiai... Danijoj, Švedijoi, Norvegijoj. 
Latviioi protestantizmas užsiliko ligi šių dienų, Lenkiici 
ilgainiui beveik visai išnyko. Apie protestantizmą Lie- 
tuvoj pasikalbėsime atskirai- 


REFORMACIJOS PASĖKOS IR KATALIKŲ BAŽ- 
NYČIOS ATGIJIMAS. 


Kalvino ir Liuterio sekėjai vadino save protestan- 
tais arba reformatais (abu žodžiai lotyniški; pirmasis 
reiškia — priešinantysis, prieštaraujas, antrasis — patai- 
sytasis). Protestantais, t. y., priešinančiaisiais, priešta- 
raujančiais juos galima tikrai pavadinti, nes jie priešino- 
si Katalikų Bažnyčios mokslui, įstatymams, bet vadinti 
reformatais, t. y., pataisytais, negalima — per menki jie 
meistrai tokiam darbui atlikti. Skelbdami savo mokslą, 
protestantai sakėsi norį įvesti gryną Kristaus, mokslą, ati- 
taisyti tai, ka neva sugadino, iškraipė Katalikų Bažny- 
čia. Protestantams pasisekė tik sukelti riaušių, suklai- 
dinti ir atskirti nuo Kataliki Bažnyčios daugybę Žžmo- 
nių, kurių jie ne tik nepataisė, bet dar labiau sugadino. 
Dažniausiai protestantų vadais buvo pasileidę katalikų 
kunigai, pabėgę iš vienuolynų vienuoliai:  Davę patys 


— 46 — 


sau visišką laisvę, kitiems irgi jos nesigailėjo, mokyda- 
mi: „Viską darykite, tik tikėkite Jėzaus Kristaus nuopel- 
nus, ir būsite išganyti!“ Viską ir darė... Bet netrukus pa- 
sirodė, tos laisvės vaisiai: girdėdami Ikasdien paiuokiant 
Katalikų Bažnyčia ir ios dvasiškiią, ilgainiui nustojo 


Visuotinis Tridento susirinkimas. 


branginę savąją. Beskaitydami ir beaiškindami Šv. Raš- 
tą, protestantai suskil6 į daugybę sektų (atskalų): kitos, 
beaiškindamos Šv. Raštą, rado, kad Dievo visai nesą... 
Vienu žodžiu, reformatus galime pavadinti nė taisytojais, 
bet gadintojais. 

Katalikų Bažnyčiai reformacija buvo didelis smūgis. 
tačiau Bažnyčia greitai atsipeikėio ir pradėio kovą si 
įsigalėjusia reformacija: Visų pirma reikėjo sustabdyti 
jos plitimą. Tridento mieste buvo sušaukta visuotinioji 
Bažnyčios santaryba, kuri rūpinosi tuo, kad būtų paša- 

Šv. Ignacas Loyola (149i--1556 m), Jėzuitų Ordeno įkūrėjas. 


linti įvairūs smulkūs trūkumai, nes ir geriausiai sutvar- 
kytame ūkyj visada atsiranda šis tas taisytina. Triden- 
to santarybos nutarimai buvo surašyti ir paskelbti. Ap- 
sitvarkiusi savo reikalus ir sustiprinusi drausmę, Baž- 

nyčia pradčio atgyti; protestantizmas nebebuvo baisus, 
daugelis pradėjo grįžti atgal į katalikybę. Daugiausia 
pasidarbavo Bažnyčios labui įėzuitai, kurių už tai įvai- 
rūs atskalūnai ir Bažnyčios priešai baisiai nekenčia. Jie 
tiek daug Bažnyčiai padarė gero, kad apie įuos reikia 
nors keletą žodžių pasakyti, 

Jėzuitų Ordeną (draugiją) įsteigė šv. Ignacas Loyola 
(1540 m). Draugijon priimami sveiki, gabūs vyrai, ku- 
rie dvejus! metus yra bandomi ir tiriami. Po 2 metų pra- 
sideda mokymas, kuris tęsiasi 6 metus; baigęs per tą 
moko kitus ir tuo būdu kartoja išmokta: Po to, daro tre- 
jus paprastuosius vienuolių apžadus ir per 6 —8 metus 
eina aukštesnius mokslus. Juos baigęs gauna kunigiš- 
"kus šventimus ir, padaręs 4-tąii apžadą, iau laikomas 
tikruoju įėzuitu. Su tokiais vyrais ne bet kas gali pasi- 
ginčyti, reikia galvos, ir todėl, kur tik buvo jėzuitai, ten 
niekas negalėio muikinti žmonių. Negalėdami jų įveikti. 
įėzuitų priešai, kaip įmanydami, juos šmeižė ir dabar te- 
bešmeižia, pramanydami įvairių nebūtų dalykų. Visą iė- 
zuitų draugiją valdo generolas, kuris turi 5 padėjėjus 
(asistentus) ir vieną perspėtoją (admonitorių). Jei gene- 
rolas elgiasi prieš draugijos istatus, iį galima pašalinti. 


KRIKŠČIONYBĖ  LIETUVOJ. 


Mūsų seneliai — proseneliai — senovės lietuviai gy- 
veno didžiausiomis giriomis apaugusiame krašte, nuoša- 
liai nuo kitų tautų. Maža kas patekdavo į Lietuvą ir dėl 
to lietuviai vėliau už kitus kaimynus sužinojo apie Kris- 
tų ir priėmė Jo mokslą. Pirmiausiai atvyko  misijonie- 
riai pas lietuvių giminaičius prūsus, gyvenusius vaka- 
ruose nuo Lietuvos. Ne labai patikęs prūsams naujas 

mokslas — keletas misijonorių gavę galą, tačiau vienam 
iš ių, Kristijonui, vėliau tapusiam pirmuoju prūsų vysku- 
pu, vargais negalais pavyko įkurti Prūsuose Krikščio- 
nių draugiją. Krikščionybės platinimąsi Prūsuose labai 
kliudė nuolatiniai prūsu karai su mozūrais, kurie jau se- 
niai buvo pasikrikštydinę, todėl prūsai laikė savo prie- 
šais visus krikščionis ir, kur galėdami, griovė bažnyčias 
ir žudė kunigus. Nebeistengdamas atsiginti nuo prūsų, 
moziirų kunigaikštis Konradas parsikvietė sau talkon yo- 
kiečių broliją kryžiuočius (iie vadinosi taip dėl to, kad 
turėjo išsiūtus ant savo apsiaustų kryžius), pavedė iiems 
nemažą žemės plotą ir keletą pilių. Be to, buvo dar (pa- 
žadėta atiduoti jiems visas tas žemes, kurias jie užka- 
riaus. Sunkios atėjo prūsams dienos: nors ir labai nar- 
siai gynėsi, vienok gerai apginkluoti kryžiuočiai per 50 
metų išnaikino beveik visus prūsus, o likusieji tapo vo- 
kiečių baudžiauninkais. Kryžiuočiams to tik ir tereikėjo 
nes jiems daugiau rūpėjo nauda, negu krikščionybė. 

Beveik tuo pačiu laiku, kada į Prūsus atsikraustė 
kryžiuočiai, šiaurės pusėj, latvių krašte, įsikūrė kita 
draugija — kalavijininkai. Pradžioj latvių apgyventus 
pakraščius ėmė lankyti vokiečių pirkliai; netrukus atsi- 
rado ir misijonorių, kuriems visai neblogai sekėsi. Ge- 
riausiai pasidarbavo vienas iš jų, vardu Meinhardas, ku- 
riam pavyko pakrikštydinti kelis vietinius kunigaikš- 
čius; už tokį uolų darbą popiežius paskyrė jį pirmuoju 
šitos šalies vyskupu. Savo malonumu jain pavyko pa- 
traukti daug  stabmeidžių. Meinhardo įpėdiniams iau 
taip nebesisekė; teko kariauti. Vienas Meinhardo ipė- 
dinis, vyskupas Albertas, numalšinti stabmeldžiams par- 
sitraukė vokiečių kariuomenę ir įkūrė Rygos miestą 
(1200 m.). Įsigalėjus ir, be to, turint stiprią kariuome- 
Trumpa Bažnyčios istorija, 4. 

nę, vokiečiams buvo nesunku nugalėti ir suvaldyti lat- 
vius, ką jie netrukus ir padarė: latviai ir estai, taip pat 
kaip ir prūsai, liko nugalėti: 

Tada atėjo Lietuvai sunkūs laikai: atsirado daug 
norinčių pakrikštyti lietuvius, tačiau visiems jiems rt- 
pėio ne Kristaus mokslas, bet lietuvių nauda. Iš vakarų 
puolė kryžiuočiai, iš šiaurės kalavijininkai; be paliovos 
iie draskė mūsų kraštą. Buvo tokių laikų, kad lietuviai 
vos vos begalėjo atsilaikyti. Kad išgelbėtų Lietuva iš 
vokiečių verguvės, did. Ikunigaikštis Mindaugas ryžosi 
pagaliau pasikrikštydinti. Atvyko kalavijininkų magistras 
ir pakrikštydino Mindaugą, io žmoną ir vaikus. Drau- 
ge Su iais pasikrikštydino ir memažas lietuvių skaičius. 
Popiežius, sužinojęs apie Mindaugo krikštą, paėmė savo 
globon Lietuva, o Mindaugui atsiuntė karaliaus vainiką. 


Prieš priimdamas krikštą, Mindaugas manė, kad ka- 
lavijininkai ir kryžiuočiai, iam tapus krikščioniu, nusto- 
sią kištis į Lietuvos reikalus, tačiau skaudžiai apsivylė. 
Jie ne tik nenustojo, bet įsidrąsinę kasdien reikalavo vis 
daugiau ir daugiau. Nebetekęs kantrybės Mindaugas 
nustojo bičiuliavęsis s4 kalavijininkais ir pradėjo jiems 
perti kailį. Tas darbas įam neblogai vyko, tik gaila, 
kad netrukus Mindauga ir jo du sūnus nužudė priešai — 
lietuviai stabmeldžiai. Š 

Mindaugui mirus beveik išnyko Lietuvoj krikščio- 
nybė, nors Dievo žodis, berods, nuolat buvo skelbia- 
mas. Gediminas turėio prie savo dvaro kelis vienuo- 
lius; buvo manes ir pats pasikrikštydinti, tačiau apsi- 
galvojo kitaip. 

Algirdo ir Kestučio laikais Vilniuje atsirado vienuo- 
lynas. Algirdo sinus Jogaila ir Kęstučio Vytautas jau 
buvo krikščionys. Vytautą pakrikštijo kryžiuočiai, 0 


BT 


Jogaila, eidamas Lenkiion karaliauti, prižadėjo pasikriš- 
tydinti pats ir pakrikštydinti lietuvius. Vedęs lenkų ka- 
ralaitę ir apsivainikavęs lenkų karalium, Jogaila, savo 
žmonos, daugybės vyskupų ir kunigų lydimas, atvyko į 
Lietuvą ir pradėjo stabmeldžius lietuvius krikštyti. Ku- 
nigai lenkiškai sakė pamokslus ir mokė žmones, tačiau 
šie nieko nesuprato. Regėdamas tai, pats Jogaila 
įniko mokyti žmones; maža iš to mokymo buvo naudos, 
nės pats Jogaila neperdaug temokėio, pamokslininkas 
jis buvo taip pat nekoks, bet lietuviai, papratę klausyti 
vyriausybės, būriais krikštydinosi. Daug atsirado ir tokių, 
kurie krikštydinosi po kėlis kartus, norėdami gauti do- 
vanų, kurios buvo duodamos krikštijant. Šiaip taip pa- 
baigęs krikštyti  stabmeldžius ir išnaikinęs ių šventas 
vietas, Jogaila aprūpino naujus krikščionis vyskupu ir 
kunigais. Kad dvasiškija turėtų iš ko misti, užrašė daug 
žemių. Panašių būdu Vytautas aprūpino + žemaičius ir 
įsteigė jiems Žemaičių vyskupiją. 

Nors Lietuva tapo katalikišku kraštu, vienok senieji 
priešai kryžiuočiai (kalavijininkai Mindaugo laikais su 
jais susivienijo) nuolat puldinėjo Lietuvą, kurioj viešpa- 
tavo Vytautas, ir Lenkiją, kurioj viešpatavo Jogaila. 
Kryžiuočiai skelbė Europoje, kad Vytautas su Jogaila 
pasikrikštydinę tyčia ir mulkiną krikščionis ir dėl to rei- 
kia juos sudrausti. Tada Vytautas įširdo ir, susitaręs 
su Jogaila, surinkęs stiprią kariuomenę, skaudžiai simu- 
šė kryžiuočius ties Žalgiriu (1410 m.). Nuo to laiko kry- 
žiuočiai buvo ramūs ir nieko neužgavo. 


PROTESTANTIZMAS LIETUVO J. 


Neaplenkė protestantizmas ir Lietuvos. Daug jau- 
nuolių, didikų vaikų, mokėsi Vokietijos universitetuose; 


daugeliui iš jų patiko Liuterio arba Kalvino mokslas. Grį- 
žę į savo Ikraštą, jį platino. Be to, lietuvių kaimynai irgi 
priėmė naują tikėjimą, todėl iš abiejų pusių plūdo į Lietu- 
vą protestantizmo skelbėjai. Daugeliui pakvipo naujie- 
na: tuojau atsirado daug naujo mokslo karštų sekėjų, 
už vis labiau didikų. Vilniaus vyskupijoi protestantams 
ne labai tevyko, nes tenykštis vyskupas, vyras tikrai mal- 
dingas ir darbštus, kartu su kunigais gynė žmones nuo 
paklydimo. Kas kita buvo Žemaičiuose. Čia žmonės, ne- 
seniai pasikrikštydinę, neturėjo beveik jokio supratimo 
apie katalikybę; nebuvo ir kas pamoką, nes kunigai la- 
bai menkai arba visai nemokėjo lietuviškai; pats tuometi- 
nis vyskupas daugiau žiūrėjo ir rūpinosi medžiokle, ne- 
gu savo vyskupija.  Užplūdus protestantizmui, nebuvo 
kam ginti katalikų reikalų, ir todėl protestantai drąsiai 
atiminėjo katalikų bažnyčias ir ių turtus. Daugelis kunigų 
vedė pačias ir pasidarė protestantų pamokslininkais. Vi- 
soj vyskupijoį beliko tik vyskupas ir šeši kunigai. Žmo- 
nes patraukė naujas tikėjimas dar ir dėl to, kad viskas 
buvo skelbiama suprantamai — lietuviškai. Taip -pat ati- 
darė protestantai kelias spaustuves, kuriose spausdino 
lietuviškas maldaknyges ir kitus savo raštus. 

Atsirado ir tokių, kurie, girdėdami, kaip krikščionys 
vieni kitus peikia ir terlioja, nutarė stabmeldžių tikėjima 
esant geresnį ir grįžo Stabmeldystėn. 

Tokiam baisiam pavojui esant, katalikai subruzdo. 
Vilniaus vyskupas parsikvietė į Vilnių jėzuitus, kurie 
tuojau įkūrė savo mokyklą ir taip gerai auklėjo ir mokė, 
kad patys karštieii protestantai už kits kito. leido savo 
vaikus į tą mokyklą. Baigę jėzuitų mokyklą jau būdavo 
uolūs katalikai. Be mokymo, įėzuitai spausdino kny- 
gas, ginčijosi su protestantais ir visuomet juos nugalė- 


vw VSS NSPSNN HS 77WINEP/PNPENFP PNY 


-Usba 


davo. Netrukus Vilniaus vyskupijoi protestantų beveik 
nebeliko. 


Daug sunkiau buvo Žemaičiuose. Tenai ikatalikybę 
atgaivino vyskupas Merkelis Giedraitis. Pradėdamas 
valdyti savo vyskupiją, beveik nerado kunigų, bažnyčių 
taip pat nebuvo. Sunku buvo rasti žmogų, galintį persi- 


Vyskupas Merkelis Giedraitis. 


žegnoti, o mokančių „Tėve mūsų“ beveik visai nebuvo. 
Ne reta buvo rasti žmonių, nemačiusių savo gyvenime ku- 
nigo... Daug reikčio padėti vargo, kad viskas būtų tinka- 
mai sutvarkyta. Vyskupas Merkelis Giedraitis tuojau 


E 


įkūrė kunigų seminarija, reikalavo, kad kunigai aiškiai ir 
suprantama žmonėms kalba aiškintų tikėjimo tiesas. Iš 
kitų vyskupijų parsikvietė į talką keletą kunigų; parsi- 
gabeno iš Vilniaus kelis įėzuitus, kuriems įsakė važinė- 
ti po vyskupiją ir mokyti žmones. Pats taip pat nesė- 
dėjo vietoj: nuolat važinėio p0 savo vyskupiją, sakyda- 
mas pamokslus, klausydamas išpažinčių ir sutvirtinda- 
+ mas tikėjimą. Be to, ragino mokytesnius ir gabesnius 
kunigus rašyti ir spausdinti knygas.  Apšviesti ir pamo- 
kyti žmonės būriais grįžo atgal į katalikų tikėjimą. Pro- 
testantizmas pradėjo vis labiau ir labiau smukti.  Užsi- 
liko tik ten, kur galingi ponai neleido įžengti katalikams. 
Šiais laikais Lietuvoj protestantų yra keli tūkstančiai, 
gyveną apie Biržus, Kedainius, vokiečių ir latvių pasie- 
niais. 


PRANCŪZŲ REVOLIUCIJA, 


Kiekvieną žmogų, tarsi draugai, nuolat lydi įvairios 
nelaimės, nepasisekimai. (Geriausiai tai galima pastebėti 
ūkininko gyvenime, nes ten jų niekada netrūksta. Pa- 
žiūrėkim. Šiandien padvėsė višta, ryt — kiaulės suėjo 
i daržą, poryt — varna pagavo žąsiuką, dar kitą dieną — 
vaikas susirgo ir t.t. Bet tos nelaimės paprastos, kas- 
dieninės. Padejuoja, pabėducia — žiūrėk, rytoj jau vi- 
sai apie ią užmiršo. Tačiau esti kartais, nors retai, di- 
delių nelaimių — padvesia arklys ar karvė, sudega tro- 
ba, miršta kas nors — tokios nelaimės greit neužmirši, 
sunku. Vienu žodžiu, būna nelaimių didelių ir mažų. 

Panašiai ir Bažnyčiai — nelaimių taip pat netrūksta, 
tačiau nelaimė nelaimei nelygu. Kokioi nors mažoj val- 
stybėj pradėjo varžyti katalikus, arba atsirado koks nors 
klaidatikis, kuriam pavyko patraukti savo pusėn vieną 

kitą kataliką — nemalonu Bažnyčiai, tačiau nieko nepa- 
darysi, reikia kentėti. Bet kartais ateina tokia nelai- 
mė, kad visa Bažnyčia kenčia ir net baimė ima, ar iš- 
kentės... Tai jau tikra nelaimė. O viena iš tokių nelai- 
mių, kad ne tik viena Bažnyčia, bet ir visos Europos val- 
stybės kentėjo, buvo prancūzų revoliucija. 

Nė vienas iš visos Europos karalių negyveno taip 
puikiai ir linksmai, kaip paskutinieji prancūzų karaliai šu 
savo dvariškiais. O liaksmam ir maloniam gyvenimui 
reikia daug pinigų, iš kur ių gauti? Buvo padidinti mo- 
kesčiai už žemę, už prekybą, bet pinigų vis neužteko, 
reikėjo skolintis. Kad susirinktų kuo daugiausia pinigų, + 
beveik ant visko buvo uždėti nauji mokesčiai:  reikė- 
jo mokėti už druska ir net už kiekvieną trobos langą, ta- 
čiau pinigų vis trūko, vis reikėjo skolintis. Be to, ne visi 
vienodai mokėjo mokesčius: vieni, turtingesnieji, ma- 
žiau, kiti, neturtingi, daugiau.  Kunigams taip pat buvo 
nebloga gyventi; kai kurie nepaisė savo -pašaukimo. 
Bažnyčios priešai naudojo progą ir kurstė žmones prieš 
kunigus ir Bažnyčią. Gyventojai murmėjo ir pyko, nes 
gyvenimas buvo be galo sunkus, š 

Yra sakoma: „skola ne rona, neužgis“. Reikėjo mo- 
kėti skolas, bet, kai karalius su draugais pamatė, kiek ių 
esama, persigando. Iš kur gi mokėti — visi nuskurę, nu- 
plikę, o iš tuščio nepripilsi. Kas daryti? Karalius ry- 
žosi sušaukti visos tautos atstovus, kad tie pagelbėtų jari 
išbristi iš bėdos, tačiau apsivylė. -Susirinko 300 bajorų 
atstovų, 300 dvasiškijos ir 600 miestiečių. Matydami sun- 
kią valstybės padėtį, pradžioj visi atstovai dirbo iš vien, 
bet netrukus vienybė iširo.  Susirinkusiųjų tarpe atši- 
rado daug tokių vyrų, kuriems rūpėjo ne darbą dirbti, 
bet plepėti ir viską griauti. Mat, tais laikais buvo rašy- 
tojų ir šiaip žmonių, kurie svajojo, kaip geriau sutvar- 

kyti valstybę ir padaryti visus laimingus. Na, o prisi- 
skaitę tų raštų atstovai (žinoma, me visi) pradėjo tvar- ' 
kyti ir „laiminti“ Prancūziją.  Susirinkusieii pasiskelbė 
savė „Tautos susirinkimu“ ir pradėjo leisti naujus įstaty- 
mus. Pradžioje tie įstatymai buvo gražūs. Paskelbta, 
kad visi prieš įstatymus yra lygūs ir kad kiekvienas gali 
tikėti, kaip tinkamas. Bajorai, bijodami riaušių, išsiža- 
dėjo savo privilegijų (malonių), dvasiškiai išsižadėjo 
tėvynės labui t. v. dešimtinės; buvo met pasiūlymas su- 
lydinti brangius bažnytinius indus valstybės skoloms mo- 
kėti... tačiau viskas buvo veltui.  Kurstymas iš pasalų 
kasdien didėjo, žmonės niršo. 


Tautos susirinkimas pripažino Bažnyčios turtus tau- 
tos nuosavybe; sustatė ir priėmė priešingą Bažnyčios 
mokslui „Civilę dvasiškių konstituciją“, panaikinta daug 
vyskupijų, parapijų ir vienuolynų. Pagal naująjį įstaty- 
mą vyskupus turėjo rinkti departamentai (apskritys), 
klebonus — valsčiai. Apie vyskupo išrinkimą apskritis 
praneša popiežiui, apie klebono išrinkimą valsčius pia- 
neša vyskupui. Prieš pradėdami eiti savo pareigas, vys- 
kupai ir kunigai prisiekia ištikimybę tautai, karaliui ir 
įstatymams, Įbaugintas karalius viską patvirtino ir val- 
džia ėmė reikalauti, kad dvasiškiai pirsiektų naujai kon- 
stitucijai. Kadangi naujoji konstitucija buvo priešinga 
Bažnyčios mokslui, beveik visi prisiekti atsisakė, 0 pri- 
siekusius popiežius išskyrė iš Bažnyčios. Įsiutę riauši- 
ninkai, vad. revoliucionieriai, nieko negalėdami popic- 
žiui padaryti, valkiojo Paryžiaus gatvėmis jo atvaizdą 
(portretą). To dar neužteko. Bruzdėjimas ir sumišimas 
kasdien didėjo, suerzinti žmonės kasdien darėsi žiauresni, 
labiausiai dūko įvairūs valkatos. Atėjo tokie laikai, kad 
minia, pamačiusi nepatinkamą žmogų, čia pat gatvėj, be 

įokio teismo, korė jį ant stulpo. Pirmasis tautos susi- 
rinkimas išsiskirstė; netrukus susirinko antrasis, kuria- 
me buvo dar daugiau revoliucionietių. Prasidėjo smar- 
kus neprisiekusių kunigų persekiojimas; daugybė jų bu- 
vo nužudyta. Patį karalių su visa šeima įkišo kalėjiman 
ir netrukus nukirto galvą pirma karaliui, paskui karalie- 
nei. Krikščionių tikėjimas buvo atmestas ir uždraustas, 
io vietoj įvestas „proto garbinimas“. Bažnyčiose ant al- 
torių sodindavo pusplikes mergas, uždegdavo žvakes ir 
smilkydavo ioms smilkalus. Senasis kalendorius  irg' 
buvo panaikintas ir įvestas naujas. Metai turėjo būti 
skaitomi nuo revoliucijos pradžios; savaičių vietoj buvo 
dekados, turėjusios 10 dienų ir reikėjo švęsti ne septintą, 
bet dešimtą dieną. O žudynių žudynių! Net baisu! Bude- 
liai nebesuskubdavo kirsti galvų, todėl buvo išgalvota 
galvoms kirsti tam tikra mašina, vad. giliotina. 

Eidamas gulti niekas nebuvo tikras, ar išmiegos ra- 
miai naktį, nes gana buvo parašyti laiškelį, kad Jonas 
ar Petras yra revoliucijos priešas, šis tuojau buvo sui- 
mamas ir dažniausiai tekdavo atsisveikinti su savo gal- 
va, nes išsiteisinti buvo labai sunku. Galop pradėjo re- 
voliucionieriai žudyti kits kitą. Tokios žudynės ir ne- 
tvarka turėjo baigtis. 

Žmonės pradėjo iš lengvo atsipeikėti. Susidarė taip 
pat ir rimtesnė valdžia iš 5 vyrų, vad. Direktorijatas. 
Vėl pripažino krikščionybę, tik persekiojo neprisiekusius 
kunigus. Kiek vėliau buvo sudarytas Konsulatas iš 3 
vyrų, kuriame iš tikrųjų viską tvarkė Napoleonas Bona- 
partė, apie kurį pasikalbėsime kiek plačiau. Konsulato 
laikais buvo sugrąžinta tikra Bažnyčios tvarka. 

NAPOLEONAS BONAPARTĖ IR JO SAN- 
TYKIAI SU BAŽNYČIA. 


Napoleonas Bonapartė buvo kilęs iš neturtingų ba- 
jorų Korsikos saloj. Buvo nepaprastai gabus, išmintin- 
gas, „stiprios valios ir energingas.  Dideliu vargu jam 
pasisekė baigti karininko mokslą. Kilus revoliucijai, Na-- 
poleonas pasidarė revoliucijos šalininku, netrukus kelis 
kartus pasižymėjo ir iškilo. Beregint tapo generolu, ta- 
čiau to jam buvo per maža, ir jis svajojo iškilti dar aukš- 
čiau. 


Kaimyninės valstybės, matydamos, kas dedasi Pran- 
cūzijoj, ir bijodamos, kad pas ias panašiai nebūtų, nutarė 
sudrausti prancūzus ir sutvarkyti jų gyvenimą. Pran- 
cūzams nepatiko tas kišimasis ne į savo reikalus, ir jie 
ne tik išvarė neprašytus tvarkytojus iš savo krašto, bet“ 
atėmė dar naujų žemių. Vienas iš labiau pagarsėjusių va- 
dų buvo Napoleonas. Savo vyriausybės liepiamas, jis 
su kariuomene nužygiavo Italijon. Įžengęs į bažnytinės 
Valstybės žemę, pasiūlė popiežiui susitaikinti šiomis są- 
lygomis: popiežius turi užleisti prancūzams didelę savo 
valstybės dalį ir sumokėti 30 milijonų frankų pabaudos. 
Popiežius noroms nenoroms turėjo sutikti, tačiau žodžio 
prancūzai neišlaikė, paėmė Ryma ir paskelbė ten respub- 
liką, 0 vos gyvą seilėlį popiežių suėmę, kaip belaisvi, 
nugabeno Prancūzijon, kur iis netrukus pasimirė. Vyk- 
dydami popiežiaus valią — rinkti, jam mirus, įpėdinį ten, 
kur bus daugiausia kardinolų, šie pasistengė susivažiuoti 
Venecijon ir išrinkti popiežių Pijų VII (1800 m.). Ka- 
dangi rusų vadui Suvorovui pasisekė išvaryti prancūzus 
iš Italijos, popiežius nieko nekliudomas grįžo Ryman. 
Tuo tarpu Napoleonas pasidarė visiškas prancūzų krašto 
valdytojas. Netrukus sumušė austrus ir vėl užėmė Šiau- 

rės Italiją. Turėdamas sveiką protą Napoleonas supra- 
to, kad reikia sutvarkyti Bažnyčios reikalus, nes dau- 
gumas gyventojų buvo katalikai. Tuo tikslu buvo pra- 
dėtos derybos su popiežium ir 1801 metais įvyko konikor- 
datas (visos daromos su popiežiumi sutartys vadinamos 
konkordatais). Šituo konkordatu pripažinta Prancūzijoj 
tikėjimo laisvė, katalikams leista steigti savas semina- 
rijas ir mokyklas; senosios vyskupijos panaikintos ir jų 
vietoj steigiamos naujos, kurių turi būti ne daugiau, kaip 
50; Bažnyčia atimtų turtų nebeatgauna, ių vietoj dvasiš- 
kija gauna algas iš vyriausybės. Sunku buvo sutvar- 
kyti bažnytinius reikalus. Revoliucijos laikais atsirado 


-50 netikrų „prisiekusių“ vyskupų ir daugybė kunigų. Vi- 


si vyskupai turėjo atsisakyti iš savo vietų ir buvo iš nau- 
jo renkami. : 
Napoleonas stengėsi įgrūsti kuo daugiausia sau pa- 
tinkamų žmonių. Nors su dideliais vargais, vis dėlto 
Bažnyčios reikalus pavyko sutvarkyti, ir 1802 metais 
konkordatas buvo paskelbtas. - Paryžiuje buvo  atlaiky- 
tos pamaldos, ir žmonės, akis išplėtę, matė, kad į jas 
atvyko pats Napoleonas su visa vyriausybė. Buvo tai 
didelė naujiena, nes nuo revoliucijos pradžios dar niekas 
iš valdžios atstovų viešai nesilankė bažnyčioj. 1804 me- 
tais įvyko dar didesnės iškilmės. . Napoleonas ketino 
vainikuotis žmperatorium. Į tas iškilmes pakvietė popie- 
žių, kuris buvo iškilmingai ir su džiaugsmu visų gyven- 
tojų sutiktas. Tačiau popiežiaus sutikimas su Napoleoni 
neilgai tetvėrė. Napoleonas norėjo, kad popiežius viską 
darytų pagal įo norą, ir todėl kartais reikalavo visai ne- 
galimų dalykų. Pavyzdžiui, pareikalavo, kad popiežius 
išskirtų iš Bažnyčios visus Napoleono priešus. Būda- 
mas visų krikščionių ganytoju,. popiežius įokiu būdu to 

negalėjo padaryti; buvo ir daugiau panašių dalykų. (Ga- 
lop viskas baigėsi tuo, kad 1808 m. Napoleonas išvaikė 
kardinolus, atėmė iš popiežiaus io valdomąsias žemes, o 
popiežiui paskyrė metinę algą. Popiežius nesutiko sn 
tokia neteisybe ir ėmė prieštarauti. Tada Napoleonas 
įsakė suimti popiežių ir laikyti jį nelaisvėie. Taip pat 
sugavo daug kardinolų ir sugabeno iuos į Paryžių. 

Napoleonas su savo pirmąja Žmona neturėjo vaikų, 
todėl sumanė su ja persiskirti ir vesti austrų karaliaus 
dukterį. Kadangi popiežius leidimo persiskirti nedavė, 
Napoleonas isakė Paryžiaus konsistorijai perskirti jį su 
žmona. Dalis kardinolų pasipriešino tokiai neteisybei ir 
už tat buvo išsiuntinėti po visus Prancūzijos užkampius. 
Nežiūrint į tai, kad beveik visa Europa buvo Napoleono 
rankose, jam rodėsi vis maža, ir jis svajojo užkariauti visą 
pasaulį. 1812 metais prasidėjo garsus Napoleono žygis į 
Rusiją. Išvykdamas liepė popiežių smarkiai saugoti. Žy- 
gis nepavyko: žuvo beveik visa Napoleono kariuome- 
nė. Tokiai padėčiai esant, Napoleonui labai rūpėjo su- 
sitaikinti su Bažnyčia, ir todėl iis vėl pradėjo su popie- 
žium tartis. Prancūzų vyskupai įkalbinėjo Popiežiui kiek 
nusileisti, kad atitolintų Bažnyčios nelaimes. Popiežius 
jau buvo besutinkąs su kai kuriais Napoleono reikalavi- 
mais. Napoleonas, nelaukdamas galutinio popiežiaus suti- 
kimo, paskelbė nauja, kenksmingą Bažnyčiai sutartį. Ma- 
tydamas, kad jį ncri apgauti, popiežius atšaukė savo su- 
tikimą. Nežinia, kaip būtų buvę toliau, tik netrukus Na- 
poleonui visai nulaužė tagus. 


1514 metais sujungtos rusų, prūsų ir austrų kariuo- 
menės privertė jį atsisakyti nuo sosto ir 1815 m. išvežė 
jį toli toli — į šv. Elenos salą, kur smarkiai saugojamas 
Napoleonas pabaigė šavo amžių (1821 m.). O popiežius 


i 


AAA 


po Napoleono nuvertimo grįžo į savo valstybę ir džiaug- 
smingai buvo gyventojų sutiktas. 


DABARTINĖ BAŽNYČIOS PADĖTIS. 


Visi mes turime po keleta kaimynų. Vieni iš ių gy- 
vena turtingai, visko pertekę, kiti vidutiniškai, bado ne- 
kenčia, bet per daug taip pat neturi; treti visai nusku- 
rę, nuplikę, vos badu nemiršta. Panašiai ir su Bažny- 
čia. Vienur Bažnyčios padėtis labai gera, beveik nieko 
netrūksta, kitur nėra didelių gerybių, bet gyvenimas vis 
dėlto pakenčiamas, dar kitur — visai blogas gyveni- 
mas. Taigi, žvilgterėkim, kaip sekasi Katalikų Bažnyčiai 
atskiruose kraštuose, atskirose valstybėse... 


KATALIKŲ BAŽNYČIA EUROPOJ. 


Italijoi. Iki 1370 metų darbatinės Italijos vietoj bu- 
vo kelios nedidelės valstybėlės. Popiežiai taip pat turė- 
io savo valstybę. Jau Napoleono laikais prancūzai buvo 
paglemžę visą Italiją, bet Napoleonui žlugus liko senc- 
viška tvarka, tačiau nebeliko senoviškos ramybės. Dau- 
gelis užsikrėtė nuo prancūzų bedievyste. Popiežius bu- 
vo baisiai bedievių nekenčiamas, Prasidėjo sukilimai, 
maištai; pačiam popiežiui teko bėgti iš Rymo, nors paskui 
vėl galėjo grįžti. Popiežių gelbėjo prancūzai, bet, kai 
pas įuos irgi prasidėjo neramumai, turėjo palikti Rymą. 
Šiems išvykus, tuojau įsiveržė į Rymą Sardinijos kkara- 
lius, kuris norėjo viešpatauti pats vienas visoj Italijoj, 
viską iš popiežiaus atėmė ir pasiskelbė Italijos kara- 
lium. Popiežiui paliko tik šv. Petro bažnyčią, Vatikano 
rūmus su sodu ir paskyrė metinį atlyginimą. Kadangi val- 
stybė buvo atimta prievarta, popiežius Pijus IX nuo 

pinigų atsisakė. Buvusieji vėliau popiežiai taip pat pini- 
gų iki šiol neėmė. Dabartinis Italijos valdytojas Miusso- 
lini padarė su popiežium sutartį. Einant sutartimi, po- 
piežius turės nors mažutę, bet visai savarankišką, nepri- 
klausomą valstybėlę; taip pat ta sutartimį sutvarkomi Ita- 
lijos katalikų reikalai ir todėl Italijos katalikams gyveni- 
mas neblogas. 


Prancūzijoj. Nepalyginamai blogiau Bažnyčiai Pran- 
cūzijoj. Jau žinome, kokia buvo Katalikų Bažnyčios pa- 
dėtis revoliucijos įr Napoleono laikais. Vėliau atėjo ge 
resni laikai -— Bažnyčia pradėjo gautis, bet vėl prasidė- 
jo revoliucijos, sumišimai ir vėl teko Bažnyčiai kentėti. 
Nuo 1870 m. valdžia yra bedievių rankose, kurie, kaip 
įmanydami, daro katalikams visokių šunybių: panaikino 
vienuolynus, katalikų mokyklas, atėmė Bažnyčios turtus. 
Net ir pačias bažnyčias buvo pripažinę valdžios -nuosa- 
vybe ir buvo beketiną taip pat atimti ir uždaryti. Ta- 
da popiežius išleido raštą, kuriame įsakė katalikams ap- 
leisti bažnyčias tik tada, kai varytinai varys laukan, ta- 
čiau bedievių valdžia to padatyti neišdrįso. Bet vis dėl- 
to blogas gyvenimas Prancūzijos katalikams: valdžia 
žiūri skersai, šimtai laikraščių, tūkstančiai rašytojų šmei- 
žia, paiuokia Bažnyčia, dvasiškiją, katalikus. Daug silp- 
nesnių katalikų patiki šmeižtais ir paskui padeda Kata- 
likų Bažnyčios priešams. 


Vokietijoi. Du trečdaliu vokiečių protestantai, todėl 
vokiečių valdžia buvo bepradedanti persekioti katalikus, 
tačiau nedaug tepadarė. Katalikai subruzdo ginti savo ti- 
kėijimaą: eidami iš vien, jie taip sustiprėjo, kad ne tik ga- 
vo visišką laisvę, bet patys protestantai turėjo su jais 
skaitytis, nes be katalikų nieko negalėjo veikti. Dabar 
Katalikų Bažnyčia Vokietijoj turi visišką laisvę. 

Anelijoi. Nuo protestantizmo įvedimo katalikų tikė- 
iimas buvo labai persekiojamas, bet vis dėlto neišnyko, 
nes katalikai stipriai laikėsi ir reikalavo, kad jiems būtų 
duota tokia pat tikėjimo laisvė, kaip ir kitiems Anglijos 
gyventojams. Nors protestantai labai spyrėsi ir nenorėjo 
nusileisti katalikams, bet noromis nenoromis turėjo sutik- 
ti. Visų pirma suteikta tikėjimo laisvė Kanadoje, kiek 
vėliau palengvintas Irlandijos katalikų gyvenimas ir ga- 
lop, 1828 m., Anglijos katalikams pripažinta visiška ti- 
kėjimo laisvė. Šiuo metu Katalikų Bažnyčiai Anglijoj 
gyventi gera. Katalikų skaičius auga kaip ant mielių, nes 
kasmet keli tūkstančiai protestantų grįžta į Katalikų Baž- 
nyčią. 


Rusijoį. Nors Rusija ne katalikų kraštas, tačiau ver- 
ta kiek pasikalbėti apie ią, dėl to kad Rusijai buvo patekę 
katalikiškieji kraštai — Lietuva ir Lenkija. Sunkūs 
buvo tada Katalikų Bažnyčiai laikai. Rusų valdžia vi- 
sokiais būdais stengėsi atitraukti -žmones nuo Katalikų 
Bažnyčios. Vyskupai ir kunigai buvo baisiausiai suvar- 
žyti. Be gubernatoriaus leidimo vyskupai negalėjo lan- 
kyti savo vyskupijų, o kunigai išvažiuoti iš savo para- 
pijų. Daug kunigų išgrūdo į tolimus Rusijos kraštus, re- 
tas iš ten besugrįždavo. Ypač pasunkėjo Lietuvos ka- 
talikų gyvenimas po 1563 metų sukilimo: užsilikę vie- 
nuolynai buvo uždaryti, daug bažnyčių buvo paversta 
cerkvėmis, buvo draudžiama taisyti senas ir statyti nau- 
jas bažnyčias, katalikai negalėjo gauti jokių vietų Lietuvoj 
ir Lenkijoj, bet, nežiūrėdamį tų persėkiojimų, katalikai 
vis dėlto nepasidavė. 1905 m. Rusijoi kilo revoliucija. 
Valdžia turėjo nusileisti. Tarp kitko katalikams buvo 
pripažinta tikėjimo laisvė, nors iš tikrųjų ligi pilnos lais- 
vės buvo toli gražu, bet jau galėjo šiaip taip gyventi. Po 

didžiojo karo Lietuva ir Lenkija atsiskyrė nuo Rusijos ir 
gyvena savarankiškai. Rusijoj katalikų užsiliko saujelė 
ir tie patys skursta, nes gyvena dažniausiai miestuose 
atskiromis šeimomis, kunigų trūksta. Pasitaiko tokių 
vietų, kur katalikai džiaugiasi pamatę kunigą vieną kar- 
tą metuose, nes yra daug parapijų didesnių už visą Lie- 
tuvą. Gyvendami tarp kitatikių ir meturėdami vadovų, 
dažnai paklysta. Be to, bolševikų, arba komunisių 
valdžia persekioja ne tik katalikus, bet ir visus tikinčiuo- 
sius, tvirkina iaunuomenę. Daug katalikų kunigų sušau- 
dyta, daug sėdi kalėjimuose, visi Rusijos vyskupai arba 
išvaryti, arba išbėgo. 

Kitose Europos valstybėse. Daugelis mažesnių Euro- 
pos valstybių, ių tarpe ir Lietuva, turi padarytas su po- 
piežium sutartis (konkordatus) ir todėl Bažnyčios padė- 
tis tose valstybėse vienur kiek geresnė, kitur blogesnė, 
bet beveik visur imanoma, 


KATALIKŲ BAŽNYČIA AMERIKO J. 


Tikrųjų Amerikos gyventojų nedaug teliko, nes juos 
išnaikino atėjūnai —- europiečiai. Iš likusiųjų vieni pasi- 
krikštydino, kiti tebėra stabmeldžiai. 

Geriausiai Katalikų Bažnyčia stovi Jungtinėse Š. 
Amerikos Valstybėse (ten, Ikur prieš karą važiuodavo 
daug lietuvių). Nors tat ne katalikų kraštas, tačiau kata- 
likai turi visišką laisvę: statosi bažnyčias, steigia semina- 
rijas, mokyklas, vienuolynus. Amerikos lietuviai taip 
pat turi įsisteigę daug lietuviškų parapijų, mokyklų, ku- 
rios puikiai gyvena. Neblogai sekasi katalikams ir Ka- 
nadoje. 

Pietinėse Amerikos valstybėse (Brazilijoj, Argenti- 
noj ir kit.) Bažnyčios padėtis daug blogesnė. Nors visas 

tos valstybės katalikiškos, tačiau ten yra labai daug 
Bažnyčios priešų — bedievių, kurie visokiais būdais 
kliudo katalikams. Be to, beveik visose tose valstybė- 
se valdžia irgi nepalanki katalikams ir dėl to gyvenimas 
nekoks, , 

Bet visų blogiausia Katalikų Bažnyčios padėtis ne 
tik Amerikoj, bet visame pasauly — Meksikoj. Nors! 
Meksika katalikiškas kraštas, bet paėmę valdžią bedie- 
viai taip persekioja ir žudo katalikus, kaip rymiečiai per- 
sekiojo pirmuosius krikščionis, iei dar ne baisiau. Meksi- 
koj kunigams draudžiama dėvėti sutanas, laikyti mišias, 
teikti sakramentus. Apie pamokslus nėra kalbos, Ką 
sugauna bedarant tokį didelį nusikaltimą, kiša kalėiiman, 
žudo, kankina ir, pagaliau, sušaudo ar pakaria. Šimtai 
kunigų ir tūkstančiai katalikų jau nužudyti. Beveik kiek- 
viename laikraštyį rašoma apie katalikų žudynes. Ma- 
tydamas, kas dedasi Meksikoje, popiežius leido tenykš- 
čiams kunigams laikyti mišias, kada tik galima, be baž- 
nytinių rūbų, be tam tikrai įrengto altoriaus, ir, pavojui 
esant, galima mišias sutrumpinti. Sunkus Meksikos ka- 
talikų gyvenimas. 

Paskutiniu laiku Meksikos vyriausybė  sustab- 
dė katalikų persekiojimą ir leido laikyti pamaldas. 
Nors nuo tų malonių iki gero gyvenimo toli, bet 
reikia pasidžiaugti ir tuo, kad nebebus žudomi nekal- 
ti katalikai. Gal, Dievas duos, Meksikos katalikų gy- 
venimas dar labiau pagerės. 


KATALIKŲ BAŽNYČIA AZIJOJ. 


Azijoj, įei palyginti kitas pasaulio dalis, katalikų 
visai maža. Taigi, katalikų misijonoriams yra daug dar- 
bo. Azijoj yra daug valstybių ir kiekvienoj iš jų yra 
Trumpa Bažnyčios Istorija. 5. 


misijonorių, kurie skelbia  tenykščiams gyventojams 
Kristaus mokslą. Nors dažnai atsitinka, kad stabmeldžių 
kunigų pakurstyti gyventojai užpuola ir išžudo katali- 
kų misijonorius, tačiau jų vietoj tuojau atsiranda kiti, ir 
darbas varomas toliau. 

Kinų žemėjį, kurioje yra daugiau kaip 400 milijonų 
gyventojų, Kristaus mokslas seniai pradėtas skelbti. 
Pirmieji misijonoriai buvo jėzuitai. Žinodami, kad ki- 
niečiams labai patinka +matematika (skaičiavimo moks- 
las), ie pradžioje dėjos monkslininkais ir tarp kitko skelbė 
Evangeliją. Savo mokslu ir elgesiu jie taip patiko kinų 
valdytojams, kad tie ieido iiems laisvai skelbti Kristaus 
mokslą. Bet paskui dalykai virto kitaip:  priėmusius 
katalikų tikėjimą ėmė persekioti ir katalikybė Kinų že- 
mėje buvo beveik išnykusi. Šiandien katalikams Kinų 
žemėj sekasi neblogai, nes katalikų skaičius nuolat auga. 
Kliudo tik tarpusaviai kiniečių karai, dėl kurių tenka 
kentėti ir katalikams. 

Japonijoj taip pat senovėje gerai vyko skelbimas 
krikščionių tikėjimo, bet dėl protestantų piktų liežuvių 
katalikai gavo labai pakentėti, nes juos be galo persekio- 
jo. Dabar Japonijoj yra tikėjimo laisvė, ir katalikų mi- 
sijos pamažu varo savo darbą. , 

Kitose. Azijos valstybėse katalikų visai nedaug, bet 
yra vilties, kad laikui bėgant atsiras daugiau. 


KATALIKŲ BAŽNYČIA AFRIKO J. 


Seniau Afrikoj buvo labai daug katalikų, bet dėl su- 
sidėjusių aplinkybių įie buvo beveik visai išnykę. Šiais 
laikais visuose Afrikos kraštuose darbuojasi katalikų mi- 
sijonoriai. Juodųjų katalikų skaičius, nors pamažu, bet 
nuolat auga. Bedieviai dažnai mėgsta sakyti, Ikad kata- 

likų kunigai gyveną tiktai dėl pelno, tačiau, įei kam iš 
jų tektų pamatyti, kaip gyvena ir ką kenčia gyvenan- 
tieii tarp puslaukinių negrų katalikų misijonoriai, nebe- 
drįistų meluoti, pamatę  išdžiūvusius, pageltusius nuo 
karščio ir geltonojo drugio kunigus misijonorius, kurie, 
metę savo tėvynę, kasmet šimtais miršta, dirbdamį savo 
įuodyjų brolių labui. Užtat ir myli negrai savo kunigus 
misijonorius, kurie yra ių kunigai, mokytojai ir tikri tė- 
vai. 


KATALIKŲ BAŽNYČIA AUSTRALIJOJ. 


Iš visų pasaulio dalių vėliausiai buvo atrasta Austra- 
lija, kuri priklauso Anglijai. Pradžioi anglai siuntė Aus- 
tralijon nusikaltėlius, bet, kai ten buvo atrastas auksas, 
iš visų kraštų atplūdo Australijon daugybė žmonių, dau- 
giausia anglų protestantų. Dėl didelio tolumo Australiją 
sunku pasiekti. Be to, Australijoj labai sausa ir trūksta 
vandens ir todėl yra tik 8 milijonai gyventojų, iš jų su vir- 
šum milijonas katalikų. tačiau yra taip pat vilties, kad 
katalikų skaičius padidės. 

Tikrieji Australijos gyventojai beveik visai išnai- 
kinti, 0 užsilikę baigia nykti, 


ATSISVEIKINIMO ŽODIS. 

Mes trumpai peržiūrėjome visą Katalikų Bažnyčios 
gyvenimą. Kai užaugsite, paskaitykite platesnę Bažny- 
čios istoriją, nes geras katalikas privalo viską gerai Ži- 
noti apie savo Bažnyčią. 

Iš to, apie ką čia kalbėta, matyti, kad labai daug 
pikto padarė Katalikų Bažnyčiai puikybė, kurią visų mū- 
sų Mokytojas Kristus pasmerkė. Iš puikybės atsiskyrė 
Rytų Bažnyčia, Liuteris, Kalvinas, anglų karalius Hen- 

rikas VIII. O kiek dėl to buvo pragaišties Katalikų Baž- 
nyčiai! 

Šiandien yra visame pasaulyje apie 2000 milijorų 
žmonių, o katalikų tik apie 300 milijonų. Daug dar rei“ 
kės pasidarbuoti, kol jie visi pažins Kristų. 

Visų geriausiai Dievas išklauso vaikų maldas. Kiek- 
vieną sekmadienį kunigas prašo pasimelsti Bažnyčios 
intencijai. Melsdamies atsiminkit daugybę stabmeldžių, 
kurie nepažista tikrojo Dievo. Atminkit tuos, kurie per 
klaida ir puikybę atsiskyrė nuo Bažnyčios, ir paprašyki- 
te Dieva, kad jie susiprastų ir grįžtų į tikrąją Bažnyčią. 
Taip pat atsiminkit ir pasimelskit už persekiojamus savo 
brolius kitų šalių katalikus ir paprašykite, kad greičiau 
pasibaigtų ių vargai bei bėdos, 

Tačiau ne gana vien tikėjimo ir maldos. Reikia dar 
ir darbų. Bažnyčios priešai niekad nemiega. Nesnaus- 
kite ir įūs, bet nuolat budėkite. Dažnai jums. teks išgirsti 
peikiant ir niekinant Katalikų Bažnyčią. Niekados neti- 
kėkit, nes, anot priežodžio, „žmonės negimusį pakrikšti- 
ja, nemirusį palaidoja“, — daug ką pramano  Bažny- 
čios priešai. Visada be baimės pasiklauskite, ko nesu- 
prantat ar nežinot, savo mokytojų ar kunigų, ir jie jums 
paaiškins. O žinodami tiesą, visada drąsiai galėsite ne- 
teisingus priekaištus atremti. Taip darydami, būsite tik- 
ri katalikai, geri Bažnyčios gynėjai, ir niekas tada įūsų 
nenugalės. 


TURINYS. 


Kas tai yra istorija 


Pirmosios Bažnyčios dienos. 
Žmonijos padėtis prieš Kristaus gimimą 
Žydai Jėzaus Kristaus laikais 2 
Jėzus Kristus įsteigia Katalikų Bažnyčią 


Apaštalų darbai. 


Krikščionybė žydų žemėj £ 2 d 
Krikščionybės plitimas stabmeldžių tarpe 2 
Krikščionių persekiojimai 2 2 E š I 
Krikščionybės laimėjimas 

Tolimesni Bažnyčios darbai 


Nauji krikščionys ir jų auklėjimas || | | 
Vienuolynai 3 L 
Bažnyčios nuopelnai T IEENŲ ir Svetimų) 3 Ė 


Bažnytinės bausmės.  Tnkvizicija 2 Č 3 5 
Rytų Bažnyčios atsiskyrimas 


Reiormaciia 


Retormacijos priežastys š 3 Ž 

Martynas Liuteris 6 

Liuteris sukyla prieš Bažnyčią 

Liuterio mokslas 

Reformacija Vokietijoj 

Cvingliius, Kalvinas A 

Protestantizmas Prancūzijoi 

Protestantizmas Anglijoj 

Reformacija kituose kraštuose 2 

Reformacijos pasėkos ir Katalikų Bižayčios aidas 
Krikščionybė Lietuvoj š 3 H 2 2 
Protestantizmas Lietuvoj š r 4 š ž > 
Prancūzų revoliucija | š 3; ši Ž š k 


už 


“= 


Ežio 
Napoleonas Bonapartė ir jo santykiai su Bažnyčia 3 > 58 
Dabartinė Bažnyčios padėtis sa Ao Kuna IA a ar 
Katalikų Bažnyčia Europoj 2 61 


Italijoj. Prancūzijoj. Vokietijoj. Anglijoj.  Rusijoj. 
Kitose Europos valstybėse. 


Katalikų Bažnyčia Amerikoj Ž 2 E Ė Ž PE KŠĄ 04 
Katalikų Bažnyčia Azijoj į 2 E r Ž č Amon, 
Katalikų Bažnyčia Afrikoj 2 A 2 š š č 06 
Katalikų Bažnyčia Australijoi Ž E > ka O 07 
Atsisveikinimo žodis Ė . 2 S š i. š zi 07 

